Siri Realme 2 Diperkenalkan Di Malaysia – Harga Bermula RM449

Realme Malaysia hari ini membawakan sesuatu istimewa untuk pengguna tempatan apabila secara rasminya melancarkan 3 model telefon pintar terbaharu keluaran mereka, iaitu Realme 2, Realme 2 Pro dan Realme C1.

Ketiga-tiga model ini dilihat membawa keseimbangan yang terbaik dari segi fungsi, rekaan dan juga nilai harganya. Selain itu, ia juga dilihat tampil dengan sejumlah spesifikasi terbaik dalam kelasnya dari segi prestasi serta penggambaran.

Realme 2 merupakan telefon kelas permulaan yang menampilkan rekaan lebih premium dengan membawakan kemasan potongan berlian di bahagian belakang. Seperti biasa, ia juga hadir dengan sejumlah penawaran spesifikasi terkini di dalam segmennya.

Telefon pintar ini hadir dengan paparan yang berukuran 6.2 inci HD+ (720 x 1520) dengan nisbah aspek 19:9 dan mengikut trend dengan menyertakan rekaan takuk pada bahagian atas. Selain itu, Realme 2 turut menyertakan cip Snapdragon 450 dan pilihan konfigurasi 3GB RAM + 32GB ROM dan 4GB RAM + 64GB ROM.

Melengkapinya adalah dwi kamera utama yang menggabungkan lensa 13MP (f/2.2) dan 2MP (f/2.4) dan kamera hadapan pula beresolusi 8MP dengan aperture f/2.2. Menjana telefon pintar ini juga adalah bateri berkapasiti 4,230mAh dan Realme turut tidak lupa menyertakan pengimbas cap jari yang diletakkan pada bahagian belakang, selain pengecaman wajah dan Smart Lock.

Realme 2 ditawarkan dalam 2 pilihan warna iaitu Diamond Black dan Diamond Red, masing-masing dijual pada harga RM599 untuk varian 3GB + 32GB ROM, dan RM699 untuk varian 4GB + 64GB ROM. Anda boleh dapatkan melalui kedai VIVID, Mobile 2 Go, 7Mobile dan DirectD.

Realme 2 Pro
Realme 2 Pro membawakan rekaan berasaskan plastik seperti realme 2 tetapi kelihatan seolah-olah seperti binaan berasaskan kaca. Ia mempunyai paparan menarik dengan ruang skrin yang luas berukuran 6.3 inci FHD+ (2340 x 1080 piksel) bersama nisbah ke kerangka sehingga 90.8% dan rekaan takuk berbentuk titisan air yang dipanggil “Dewdrop”.
Di samping itu, juga menyertakan bateri berkapasiti 3,500mAh dengan pengecasan 10W di bawah cip pemproses Snapdragon 660. Siri Pro ini hadir dengan tiga pilihan konfigurasi iaitu 4GB RAM + 64GB ROM, 6GB RAM + 64GB ROM dan 8GB RAM + 128GB ROM. Tidak ketinggalan, ia turut menyertakan fungsi pengimbas cap jari dan pengecaman wajah.
Dari segi penggambaran, Realme menyediakan sokongan dwi kamera utama beresolusi 16MP bersama aperture f/1.7 dan 2MP dengan aperture f/2.2 (untuk penggambaran efek bokeh) bersama LED Flash. Selain itu, melengkapinya juga adalah kamera swafoto beresolusi 16MP (f/2.0).
Realme 2 Pro akan ditawarkan secara eksklusif di Shopee mulai 11 November (jam 00:00) pada harga promosi, iaitu RM799 (harga asal RM849) untuk varian 4GB + 64GB, RM899 (harga asal RM949) untuk varian 6GB + 64GB serta RM999 (harga asal RM1,099) untuk varian 8GB + 128GB ROM.

Realme C1
Selain daripada dua model tersebut, Realme turut mengejutkan orang ramai apabila turut membawakan Realme C1 untuk pasaran tempatan. Ia dilihat membawakan rekaan jauh lebih menarik di samping menawarkan sejumlah spesifikasi yang dilihat mampu menewaskan pesaing setaranya.
Realme C1 hadir dengan paparan skrin bersaiz 6.2 inci HD+ bersama resolusi 720 x 1520 piksel bersama rekaan takuk. Menjana telefon pintar ini adalah cip Snapdragon 450 bersama 2GB RAM dan storan dalaman sebesar 16GB. Ia juga menyertakan sokongan dwi-kamera dengan resolusi 13 MP (f2.2) + 2MP (f/2.4), kamera hadapan 5MP (f/2.2) dan bateri berkapasiti 4,230mAh.
Model Realme C1 juga membawa jualan eksklusif dari Lazada, di mana mulai 22 November hingga 22 Disember anda hanya perlu membeli dengan harga RM399 (harga asal RM449).

Baca Juga:

Ulasan: 6 Keunggulan Utama Pada Realme 2 Pro Yang Perlu Anda Tahu
Shopee Terima Hak Eksklusif Untuk Realme 2 Pro Sempena ‘Shopee 11.11 Big Sale’


vivo Antara 5 Jenama Telefon Pintar Global Teratas di Suku Kedua Tahun 2021 Menurut Canalys!!

Menurut data terbaru dari Canalys, vivo menduduki tempat kelima di penghantaran telefon pintar global dengan pangsa pasar 10 peratus pada suku kedua 2021, meningkat 27 peratus tahun ke tahun 1. Angka suku tahunan dari Canalys menunjukkan bahawa vivo mengekalkan momentum pertumbuhan  untuk kekal di antara lima teratas dalam penghantaran telefon pintar global pada tahun lalu 2.

Dengan memanfaatkan pemikiran tempatan, memahami budaya dan pengurusan tempatan, vivo berusaha prestasi yang memberangsangkan apabila syarikat itu terus berkembang di seluruh dunia. Sehingga kini, vivo telah melancarkan rangkaian penjualannya di lebih dari 50 negara dan wilayah, dan disukai oleh lebih daripada400 juta pengguna di seluruh dunia.

Sebagai syarikat teknologi global terkemuka, vivo selalu menjadi sebahagian daripada telekomunikasi evolusi dan penyeragaman teknologi. Sehingga Mei 2021, vivo telah menggunakan lebih daripada 3,000 penemuan 5G paten dan mengemukakan lebih daripada 5,000 cadangan 5G kepada pembangunan standard telekomunikasi organisasi Projek Perkongsian Generasi ke-3 (3GPP). Sementara itu, syarikat tersebut telah sudah memulakan penyelidikan dan penerokaan 6G, yang dijangka dilancarkan sekitar tahun ini 2030.


OPPO Berjaya Jual 4000 Unit Peranti Pintar Dalam Masa 2 Jam!!!

Bersempena dengan tawaran menakjubkan 9.9 Lazada dan Shopee, OPPO berjaya mencatatkan kejayaan apabila mereka berjaya menjual 4000 unit peranti dalam masa 2 jam sahaja!!

Dalam tempoh tersebut, OPPO berjaya menjual 1 telefon pintar setiap 2 saat dan atara telefon yang popular adalah A series, A91, A31 (6+128) & A31 (4+64).

OPPO juga menerima top 2 bestselling accessories iaitu OPPO Enco W11 dan W31.


vivo Y20sG Kini Tersedia Di Malaysia!! – Dijual Pada Harga Serendah RM699!!

Buat peminat peranti daripada vivo, korang pasti teruja apabila peranti vivo Y20sG kini sudah ditawarkan di Malaysia pada harga RM749 sahaja!! Namun, anda boleh membelinya pada harga RM699 di Lazada dan Shopee!!!

Peranti ini hadir dengan skrin bersaiz 6.51″ dan dikuasakan oleh pemproses MediaTek Helio G80 dan dipadankan dengan RAM sebesar 6GB dan storan sebesar 128GB.

Kapasiti bateri juga tidak mengecewakan apabila ia hadir dengan 5000mAh (menyokong pengecasan pantas 18W). Kamera juga tidak mengecewakan apabila ia hadir dengan 13MP + 2MP + 2MP bagi kamera belakang dan 8MP bagi kamera hadapan.

Tampil dalam 2 varian warna iaitu Obsidian Black dan Purist Blue. Ia kini tersedia di Lazada dan Shopee bermula hari ini!!


Samsung Galaxy Watch Kini Tiba Di Malaysia, Harga Bermula RM1199!

Akhirnya yang ditunggu sudah pun tiba! Samsung Galaxy Watch kini tiba di Malaysia dengan membawa pelbagai penawaran terbaik di samping reka bentuk yang menarik!

Samsung Galaxy Watch ini hadir dalam dua variasi iaitu iaitu 46mm dan juga 42mm. Dari aspek reka bentuk, ia menawarkan ciri-ciri moden yang mana hadir dengan rekaan muka jam bulat dan dilengkapi dengan skrin sentuh. Selain itu, jam tangan ini turut hadir dengan sokongan kalis air.

Samsung turut memaklumkan bahawa jam tangan ini menawarkan masa penggunaan yang sehingga 80 jam. Seperti biasa, pengguna boleh menghubungkan jam tangan ini terus ke telefon pintar dan mengikuti pelbagai notifikasi terus ke Galaxy Watch.

Samsung mengatakan Samsung Galaxy Watch akan ditawarkan untuk para pengguna bermula 5 Oktober 2018 dengan harga RM1199 untuk model 42mm, sementara versi 46mm pula ditawarkan pada harga RM1299.

Kepada yang berminat anda boleh membuat pra tempahan bermula 1 Oktober 2018 (HARI INI) hingga 4 Oktober 2018. Paling menarik, pengguna yang membuat pra tempahan akan menerima tali jam tambahan bernilai RM109.


Adyen mengembangkan keupayaan proses pembayarannya ke Jepun ketika momentum kaedah pembayaran tanpa tunai meningkat naik

Adyen melancarkan penyelesaian proses pembayaran di Jepun untuk membantu perniagaan mencapai kadar kelulusan yang lebih tinggi, pengalaman pelanggan yang lebih baik dan pemahaman data yang lebih mendalam ketika pasaran Jepun beralih kepada pembayaran dalam talian.

TOKYO, 19 Mei 2021 /PRNewswire/ — ADYEN (AMS: ADYEN), platform pembayaran global yang menjadi pilihan kebanyakan syarikat terkemuka di dunia, hari ini mengumumkan pengembangan keupayaan proses pembayarannya yang merangkumi Jepun. Keupayaan proses pembayaran Adyen adalah asas kepada platform pembayaran setempat milik syarikat yang membolehkan pedagang seperti Microsoft, Foodpanda, VanMoof, Breitling dan G-Star untuk memanfaatkan sepenuhnya setiap transaksi melalui proses pembayaran tempatan. Pengumuman ini memperluas keupayaan proses pembayaran tempatan Adyen di Asia Pasifik selepas pelancaran di Australia, New Zealand, Hong Kong, Malaysia dan Singapura dan disokong oleh permintaan daripada pedagang tempatan dan antarabangsa yang ingin menyampaikan perkhidmatan yang lebih baik kepada pembeli di Jepun.

Pandemik ini telah mempercepat pertumbuhan e-dagang di Jepun dan oleh kerana pengguna Jepun terus menerima pakai kaedah pembelian dalam talian, penggunaan pembayaran elektronik akan meningkat memandangkan pengguna mula meninggalkan pembayaran berasaskan tunai secara berterusan. Di peringkat kebangsaan, kerajaan Jepun telah menetapkan matlamat untuk meningkatkan pembayaran tanpa tunai sebanyak kira-kira 40% daripada semua transaksi menjelang tahun 2025, daripada kira-kira 20% yang ada pada masa ini.

“Asia Pasifik merupakan pemacu pertumbuhan utama bagi kebanyakan pedagang antarabangsa kami, sekaligus untuk Adyen. Kami teruja untuk membawakan penyelesaian menyeluruh kami kepada pedagang di Jepun kerana semakin banyak syarikat yang beralih kepada pembayaran digital. Pedagang boleh meneroka jalan pertumbuhan baharu dan menawarkan pengalaman pelanggan yang lebih baik dengan kaedah pembayaran optimum dan maklumat data kami yang terperinci,” kata Warren Hayashi, Presiden Asia Pasifik, Adyen.

Trevor Nies, Pengarah Kanan Pembayaran E-Dagang, Operasi & Analisis Risiko Microsoft menyatakan; “Kami telah bekerjasama dengan Adyen sejak tahun 2015 dan telah melihat cara Adyen mempercepat inovasi pembayaran untuk menjadikan pembayaran lebih cepat, mudah dan selamat. Adyen ialah salah satu rakan kongsi strategik yang memproses pembayaran untuk kami di seluruh dunia, di hampir semua produk dan perkhidmatan Microsoft. Kami teruja menjadi salah satu syarikat pertama yang menggunakan penyelesaian Adyen di Jepun dan menawarkan pengalaman pembayaran yang lancar kepada pelanggan kami.”

Adyen menguruskan keseluruhan aliran pembayaran, termasuk get laluan, pengurusan risiko dan memproses pembayaran untuk para pedagang. Ini bermakna jenama boleh mempercepat pengembangan global dan mengoptimumkan proses pembayaran sambil memenuhi harapan pelanggan secara berterusan.

Adyen menyediakan syarikat perniagaan dengan maklumat terperinci tentang peraturan, skim dan kaedah pembayaran tempatan menggunakan teknologi terbaik dan kepakaran proses pembayaran yang mendalam. Dengan sambungan proses pembayaran menggunakan kad secara langsung seperti Visa, Mastercard, JCB, American Express, Diners, Discover dan UnionPay, transaksi akan diproses secara setempat di Jepun melalui platform Adyen. Pedagang boleh menggunakan platform tunggal Adyen dengan mudah untuk menawarkan semua kaedah pembayaran utama yang digemari pembeli, seperti kad kredit dan debit serta kaedah pembayaran yang berkaitan.

Adyen kini menawarkan proses pembayaran tempatan untuk kad antarabangsa di Australia, Brazil, Kanada, Eropah, Hong Kong, Malaysia, Singapura, Puerto Rico, New Zealand dan Amerika Syarikat.1

Tentang AdyenAdyen (AMS: ADYEN) ialah platform pembayaran pilihan bagi kebanyakan syarikat terkemuka di dunia yang menyediakan infrastruktur serba lengkap lagi moden dan dihubungkan terus ke Visa, Mastercard serta kaedah pembayaran pilihan pengguna secara global. Adyen menyediakan pembayaran tanpa geseran di seluruh saluran dalam talian, mudah alih dan di kedai. Dengan pejabat yang terletak di seluruh dunia, Adyen memberikan perkhidmatan kepada pelanggan termasuk Facebook, Uber, Spotify, Casper, Bonobos dan L’Oréal. Pelancaran proses pembayaran Adyen di Jepun seperti yang dijelaskan dalam kemas kini ini menandakan pengembangan berterusan tentang kaedah pembayaran sokongan dan wilayah geografi Adyen selama bertahun-tahun, serta pertumbuhan yang berterusan dengan pedagang sedia ada dan baharu sebagai sebahagian daripada perjalanan perniagaannya yang biasa.

1 Untuk maklumat lanjut tentang proses pembayaran tempatan dan manfaatnya, sila rujuk: https://www.adyen.com/global-payment-processing.

Logo – https://mma.prnasia.com/media2/1490851/Logo__Adyen_green_RGB_Logo.jpg?p=medium600

Source: Adyen Inc.

Keywords:  Banking/Financial Service Computer Software Computer/Electronics Corporate Expansion Financial Technology

Source: PRNEWSWIRE


Miliki vivo S1 Hanya Pada Harga RM36/Bulan Dengan Pelan Digi PhoneFreedom 365

vivo S1 sebagai trendsetter baharu di pasaran telah berjaya menerima sambutan menarik dari peminatnya, acara Superday Sale juga akan berlangsung mulai esok (3 Ogos) di Central i-City Shah Alam dengan pelbagai tawaran menarik. Jika ingin mencuba sendiri peranti baharu ini, bolehlah berkunjung ke sana ya!

Bagi peminat Digi, ada berita baik juga! Anda boleh nikmati vivo S1 hanya pada harga RM36 sebulan melalui pelan Digi PhoneFreedom 365, yang mana menawarkan panggilan tanpa had serta 20GB Internet pada harga RM80/bulan.

Nikmati Digi PhoneFreedom 365 apabila anda mendaftar untuk Digi Postpaid dengan GBoost. Apabila anda menambah GBoost ke Digi Postpaid 80, secara automatik anda akan dinaiktaraf ke Digi Postpaid 90, yang mana menawarkan 15GB untuk sepanjang hari, 15GB Internet untuk hari minggu dan 100GB untuk YouTube.

Nak tukar peranti baharu? Daftar sekarang di Digi PhoneFreedom 365.


Siri OnePlus 9 Kini Rasmi Bagi Pasaran Tempatan – Dijual Pada Harga Bermula Dari RM3699!!

Buat peminat OnePlus ini adfa berita baik buat anda apabila Siri OnePlus 9 kini rasmi bagi pasaran tempatan dan diual pada harga bermula dari RM3699.

Peranti ini hadir dengan pemproses Snapdragon 888 dan dipadankan dengan RAM sebesar 12GB dan storan sebesar 256GB.

Kolaborasi dengan jenama Hasselblad bagi kamera pastinya antara sorotan bagi kamera peranti ini.

Kedua-duanya dilengkapi dengan janaan cip Snapdragon 888 dan padanan RAM sehingga 12GB serta storan dalaman hingga 256GB.

Bagi skrin pula, OnePlus 9 hadir dengan skrin 6.55″ Fuid AMOLED FHD+ dengan kadar segar semula 120Hz manakala bagi OnePlus 9 Pro pula adalah 6.7″ AMOLED QHD+ dengan kadar segar semula 120Hz. Kedua-dua peranti ini hadir dengan bateri 4500mAh dan kamera 48MP + 50MP + 2MP.

Berikut adalah harga jualan peranti ini:

Mula dijual di kedai rasmi pada 22 Mei.


Rekaan Siri iPhone 13 Terdedah? Betul Ke Ni?

Demam ketibaan iphone 13 sudah pun bermula, dan ia kini ditambah dengan ketirisan yang dikhabar imej bagi siri iPhone 13 ini.

Jika dilihat rekaan peranti ini, tidak seperti peranti dari Apple kerana ia mempunyai sentuhan seakan peranti Android.

Dengan garisan hitam yang tebal dan susunan kamera yang dilihat sedikit pelik membuatkan orang ramai berteka-teki tentang kesahihan peranti ini.

Sejauh manakah kebenarannya perlu kita nantikan ketika ia dirasmikan kelak.


Pengumuman Kehadiran Neffos P1 – Peranti Projektor Terbina-Dalam

Pada bulan Julai yang lalu, TP-Link telah memperkenalkan barisan peranti baharu masing-masing terdiri daripada X9, C9, C9A dan C7A. Dalam majlis pelancaran tersebut juga ada mengumumkan peranti yang memfokuskan pada ciri projektor yang dikenali sebagai Neffos P1.

Hari ini secara rasminya peranti ini diumumkan oleh pihak TP-Link, dengan projektor terbina-dalam Neffos P1 boleh dikatakan sebuah peranti pintar yang mampu menawarkan hiburan tontonan video yang paling baik. Peranti ini berupaya memaparkan kandungan HD pada dinding dengan imej mencecah sehingga 200 inci.

Neffos P1 menggunakan sistem mikro-elektro-mekanikal gred ketenteraan Amerika atau teknologi laser MEMS, serta pancaran cahaya tiga warna bagi menghasilkan imej yang jelas dan beresolusi tinggi. Sokongan nisbah kontras 5000:1 menjanjikan paparan imej lebih baik berbanding sesetengah projektor DLP yang hanya menyokong sehingga 400:1.

Kapasiti bateri sebesar 4,000mAh sangat sesuai digunakan pada Neffos P1, selain itu turut dilengkapi paparan skrin 5.5 inci FHD, cip grafik Mali-T860 MP2 dan 4GB RAM. Neffos P1 mempunyai ketebalan hanya 10mm dengan berat 203g, akan dijual di pasaran terpilih pada harga yang sangat kompetitif mulai tahun ini.


HUAWEI MediaPad M6 Dijangka Turut Muncul Pada Pelancaran HUAWEI Nova 5!

KEJUTAN LAGI! Untuk pengetahuan semua! Selain daripada siri HUAWEI Nova 5, pendatang baru untuk segmen tablet keluaran HUAWEI iaitu HUAWEI MediaPad M6 dijangka turut muncul pada 21 Jun 2019.

M6 coming soon with Nova 5 series and Jack is returning too. #huawei pic.twitter.com/PTgRhvNdVt

— Teme (特米)😷 (@RODENT950) June 11, 2019

Memetik maklumat tersebar, model ini hadir dengan beberapa penambahbaikan seperti rekaan bezel lebih nipis dan didatangkan ‘lubang’ kegemaran ramai iaitu bicu audio 3.5mm. Desas-desus turut mengatakan enjin dalaman peranti ini bakal dijana oleh cip pemproses Kirin 970.

Walau bagaimanapun, maklumat tertiris masih lagi rumors dan belum diketahui kesahihannya.  Sama-sama kita tunggu kemunculan tuan empunya badan sendiri. Kekal bersama eRing untuk lebih info terkini!


Pra-Tempah Dua Versi Istimewa Huawei Mate 9, Tapi…

Huawei Mate 9 hadir dengan dua versi istimewa, Mate 9 Pro dan Mate 9 Porsche Design, kedua-dua peranti ini bakal dibawa masuk ke pasaran Malaysia tidak lama lagi. Huawei Malaysia telah pun memulakan sesi pra-tempah untuk kedua-dua model istimewa ini.

Pasti ramai yang ingin mendapatkan Huawei Mate 9 Pro Porsche Design, ia lengkap dengan spesifikasi terkini dan juga mempunyai reka bentuk yang sungguh elegan. Namun semasa kami mendapati pra-tempah bagi peranti ini sudah pun SOLD OUT 🙁 dengan hanya 5 unit Mate 9 Porsche Design dijual di  Vmall.my dan 11street.

Walaupun begitu anda tidak perlu kecewa kerana ini hanya sesi pra-tempah sahaja, anda boleh mendapatkannya apabila ia dibawa masuk dan dijual oleh pengedar sah pada 22 Disember nanti. Huawei Mate 9 Porsche Design dijual pada harga RM6,999.

Huawei juga membuka sesi tempahan untuk Mate 9 Pro yang dijual pada harga RM 3,399. Kedua-dua peranti yang akan dibawa masuk tidak lama lagi ini dipacu cip pemproses Kirin 960, Octa-core , 6GB RAM dan dilengkapi sistem kamera dwi-lensa dengan integrasi teknologi dari Leica. Bukan sahaja bagus dari segi kamera, gambar dan video juga terpapar cantik pada kedua-dua peranti dengan skrin AMOLED 2K.


HONOR Play 3 Diperkenal – Sokong Kirin 710F + Tiga Kamera Utama + Bateri 4,000mAh

Seiring pelancaran HONOR 20S, syarikat gergasi tersebut turut menampilkan satu lagi ahli baru iaitu HONOR Play 3. Peranti ini dilihat menampilkan spesifikasi agak menarik dalam kelasnya di samping kemasan rekaan lebih elegan.

HONOR Play 3 menampilkan skrin bersaiz 6.39 inci dengan rekaan berlubang pada sebelah kiri. Enjin dalaman peranti dikuasakan oleh cip pemproses Kirin 710F dengan bantuan RAM sehingga 6GB dan storan dalaman sehingga 128GB. Peranti ini dikatakan dilengkapi teknologi rangsangan yang mampu mempercepatkan aplikasi sehingga 29% dan prestasi sistem sehingga 27%.

Untuk kamera, HONOR Play 3 menggunakan persediaan 3 kamera utama dengan gabungan lensa : 48MP + 8MP + 2MP dan kamera selfie sebesar 8MP. Selain itu, HONOR Play 3 membawakan persediaan bateri berkapasiti 4,000 mAh. Tersedia dalam tiga warna menarik, HONOR Play 3 ditawarkan untuk pasaran China pada harga seperti di bawah :


Lenovo Moto Mengadakan “Kempen Bonanza Raya” – Menangi Tiket Ke Turki

Lenovo dan Moto mengadakan “Kempen Bonanza Raya” pada musim perayaan ini dengan menawarkan promosi bermula dari 19 Mei sehingga 30 June. Setiap pembelian barangan terpilih Lenovo atau Moto, anda akan diberi penyertaan untuk cabutan bertuah seperti percutian ke Turki untuk dua orang, percutian ke Korea Selatan untuk dua orang, 10 motosikal Modenas dan 50 unit kad Tounch N’ Go diberikan bernilai RM50.

Dalam masa yang sama, Moto memperkenalkan Moto Care Plan dimana pelanggan akan diberi 12 bulan jaminan tambahan. Produk terpilih yang menawarkan promosi adalah Lenovo K6 Note, K6 Power, P2 dan A6600 Plus.

Lenovo K6 Note dan Lenovo K6 Power memberikan pengalaman hiburan yang terbaik yang dilengkapi dengan stereo speaker Dolby Atmos, selain hadir dengan set cip Qualcomm Snapdragon 430 lapan teras 1.4GHz dengan bateri sebesar 4,000mAh. Lenovo K6 Note dan Lenovo K6 Power dijual pada harga RM949 dan RM779.

Dilengkapi dengan paparan skrin jenis Super AMOLED 5.5 inci dengan kerangka logam penuh dan dikuasakan dengan pemproses Qualcomm Snapdragon 625 lapan teras 2.0GHz dan RAM 4GB. Telefon pintar ini dijual dengan harga RM1,299.

Lenovo A6600 Plus ialah sebuah peranti dengan paparan skrin bersaiz5 inci dengan pemproses empat teras dijual pada harga RM479.

Telefon pintar dengan paparan HD penuh 5.5 inci dan pemproses lapan teras 2.2GHz turut mendapat audio jenis Dolby Atmos yang dijual pada harga RM1,199.

JBL SoundBoost – RM299 (asal RM599)

Moto Insta-Share Projector – RM979 (asal RM1,399)

Hasselblad True Zoom – RM909 (asal RM1,299)

Incipio offGRID Power Pack – RM349 (asal RM499)

Anda boleh mendapatkan produk-produk tersebut di kedai yang terpilih.


Larangan Berswafoto di Masjid Nabawi & Masjidil Haram, Tabung Haji (TH) Masih Menanti Kerajaan Arab Saudi

Hangat berita mengenai kerajaan Arab Saudi yang telah mengharamkan jemaah berswafoto di dua masjid yang menerima bilangan pengunjung yang ramai iaitu Masjid Nabawi di Madinah dan Masjidil Haram di Mekah.

Keputusan yang dibuat ini adalah berikutan gelagat pengguna yang terlalu asyik dengan penggunaan telefon pintar dan berswafoto sehinggakan mengganggu para jemaah lain yang ingin beribadat.

Buat masa ini, Tabung Haji (TH) masih menanti maklumat rasmi daripada kerajaan Arab Saudi berkenaan isu ini seperti laporan beberapa portal tempatan dan antarabangsa.

Sumber : Astro Awani & The Star


Big Data Exchange (BDx) Bekerjasama dengan Cogent di Kemudahan Pusat Data Singapura (SIN1)

BDx dan Cogent akan memberikan perkhidmatan yang dipertingkatkan kepada pelanggan di seluruh Asia

HONG KONG, 17 Disember 2020 /PRNewswire/ — Big Data Exchange (BDx), kluster pusat data pan-Asia, hari ini mengumumkan kerjasama baharu dengan Cogent Communications di kemudahan pusat data Singapura (SIN1) miliknya. Cogent Communications adalah antara tiga syarikat pusat data teratas di peringkat global yang khusus dalam menyediakan transit IP, akses internet khusus, jaringan ethernet, SD-WAN dan perkhidmatan kolokasi.

Singapura mempunyai megawatt per kapita tertinggi di seluruh dunia dan lokasinya yang menarik dan strategik di tengah-tengah Asia memberi peluang kepada perusahaan untuk mengakses pasaran Asia Pasifik yang baru muncul. Sebaliknya, permintaan tinggi untuk ruang kolokasi menjadikan ketersediaan pusat data sukar diperoleh untuk pelanggan baharu. Diambil alih oleh BDx pada awal tahun ini, SIN1 merupakan salah satu kemudahan yang masih ada untuk memberikan perkhidmatan kepada pelanggan baharu di Singapura yang mempunyai masalah kapasiti.

SIN1 menempatkan 1,500 rak dengan kapasiti kuasa 6 MW dalam jarak 14,400 meter persegi. Ia telah dianugerahkan Sijil Reka Bentuk Tahap 3 UpTime, serta memegang sijil SS564 GreenMark Gold Plus, TVRA, ISO27001 dan PCI-DSS. Pembinaan untuk menambah empat tingkat dan kapasiti tambahan 8 MW juga telah bermula. Setelah selesai, pusat data SIN1 akan mempunyai kapasiti berjumlah 14 MW, menjadikan BDx salah satu daripada beberapa pusat data yang masih dapat memberikan perkhidmatan kepada pelanggan baharu di Singapura. Pelayan yang dibina khas di pusat data SIN1 membolehkan perniagaan memperoleh pemahaman mendalam yang diperlukan untuk mengukuhkan transformasi digital mereka. Portal BDx 360 memberikan pelanggan pandangan menyeluruh ke dalam infrastruktur mereka dari mana-mana peranti atau lokasi.

Penambahan Cogent sebagai sebuah pusat data baharu di kemudahan SIN1, milik BDx akan membolehkan pelanggan BDx mendapat keuntungan dari jejak yang semakin berkembang, keupayaan rangkaian dan rangkaian perkhidmatan Cogent. Sebagai pusat data telekomunikasi terkemuka, Cogent tersedia sebagai pilihan ketersambungan kepada semua pelanggan BDx tanpa mengira jenis perkhidmatan kolokasi yang mereka perlukan, serta menawarkan standard operasi dan sokongan yang tinggi.

“Perjanjian baharu ini dengan Cogent menandakan permulaan kerjasama strategik yang kami nantikan untuk dikembangkan,” kata Sona Singh, Pengarah Pembangunan Perniagaan di BDx. “Kami bangga kerana Cogent telah memilih BDx untuk dijadikan rakan kerjasama dalam pasaran Singapura yang penting ini. Bersama-sama, kami menawarkan rangkaian perkhidmatan yang lebih luas untuk pelanggan kami. Kami dengan berbesar hati menyambut Cogent ke kemudahan pusat data SIN1 kami dan berharap dapat mengembangkan perkongsian kami dalam masa terdekat.”

Cogent memilih untuk bekerjasama dengan BDx kerana syarikat ini menyediakan pilihan ketersambungan yang fleksibel, selamat, berdasarkan permintaan yang meluas di setiap kemudahannya. Pusat data SIN1 menyediakan ketersambungan penting bagi pelanggan yang ingin berkembang ke pasaran Asia Tenggara. Cogent, salah satu penyedia IP Tahap 1 terbesar di dunia, memilih BDx kerana operasi syarikat dan sokongan pelanggan yang canggih.

Untuk mengetahui lebih lanjut tentang BDx, sila layari www.bdxworld.com.

Tentang BDxBig Data Exchange (BDx) merupakan kluster pusat data Pan Asia dengan tapak di seluruh Hong Kong, tanah besar China dan Singapura. Penyelesaian awan hibrid, ketersambungan dan kolokasi yang unik menawarkan keselamatan dan kebolehpercayaan yang tiada tandingan untuk infrastruktur IT pelanggan globalnya. Sebagai penyedia pusat data, BDx mencipta ekosistem hibrid yang selamat dengan penawaran BDx SoftConnect, BDx Armor dan BDx Single Pane, yang menyediakan penyelesaian ketersambungan di seluruh Asia. Dengan menggunakan modul automatik BDx, BDx mampu menyediakan pelanggan dengan tahap penyesuaian yang menyaingi pesaing dalam kecekapan dan kos, menawarkan mereka kemampuan untuk mengelola rak fizikal dengan kemudahan yang sama seperti bekerja di awan awam. Untuk mengetahui dengan lebih lanjut, sila layari www.bdxworld.com atau ikuti kami di Twitter dan LinkedIn.

Hubungan Media:Jaymie Scotto & Associates (JSA)pr@jsa.net

Logo – https://ering.com.my/wp-content/uploads/2020/12/big-data-exchange-bdx-bekerjasama-dengan-cogent-di-kemudahan-pusat-data-singapura-sin1.jpg

Source: PRNEWSWIRE


Qualcomm Perkenal Snapdragon 690 5G – Menyokong 5G Pada Harga Yang Lebih Murah!

Qualcomm telah mengumumkan cipset terbahru mereka yang dikenali sebagai Snapdragon 690 yang terbina dengan 8nm processs. Ia akan dipadankan dengan X51 modem.

Snapdragon 690 ini akan menyokong SA, NSA< dan global 5g Band sekiranya ianya Sub-6GHz. Ia berkemungkinan adalah CPU 20% lebih laju dan grafik lebih baik sebanyk 60%.

Selain menyokong 5G, ia juga menyokong rakaman vido HDR 4K atau 30fps dan menyokong sehingga 192MP.

Kehadiran cipset ini masih belum diketahui lagi. Jadi sama-sama kita nantikan!!


Google Umum Pelancaran Google Pixel 4 Pada 15 Oktober Ini!!!

Pada ketika ini, banyak jenama telefon berlumba-lumba memperkenalkan telefon pintar terbaharu mereka. Google juga tidak mahu ketinggalan apabila mengumumkan bahawa mereka dikatakan akan memperkenalkan peranti terbaharunya iaitu siri Google Pixel 4 Pada 15 Oktober ini di New York City.

Antara model yang dikatakan akan diperkenalkan adalah Google Pixel 4 dan Pixel 4 XL juga turut akan memperkenalkan Pixelbook dan google Home.

Peranti Google Pixel 4 ini dikatakan akan dihadirkan dengan dwikamera. Ia dikhabarkan akan dihadirkan dengan keupayaan mengesan gesture yang mana ia dilengkapi dengan sensor khas Project Soli.

Jadi sama-sama kita nantikan kehadiran peranti ini tidak lama lagi!!!

Artikel Berkaitan:


Rasmi! Honor 10 Dilancarkan Di Malaysia Dengan Tanda Harga RM1,699!!!

Hari ini adalah tarikh yang ditunggu-tunggu oleh peminat honor seluruh Malaysia apabila honor Malaysia secara rasminya melancarkan honor 10 ke pasaran tempatan.

Terkenal dengan jenama ‘orang muda’, peranti ini merupakan sebuah peranti kelas induk yang hadir dengan kelengkapan sebuah telefon pintar premium seperti reka bentuk yang kompak, skrin bertakuk, binaan gelas unik, dan kamera berteknologi AI (kecerdasan buatan).

Honor 10 didatangkan dengan skrin bersaiz 5.84-inci IPS LCD FHD+ beresolusi 2280 x 1080 piksel membawakan paparan bertakuk di atas. Ruang dalaman dikuasakan Kirin 970 diiikuti memori RAM sebesar 4GB dan storan seluas 128GB tanpa sokongan kad microSD.

Pada jabatan kamera, peranti ini menyediakan dwi kamera di bahagian belakang yang menggabungkan sensor 16 Megapiksel f/1.8 dan 24 Megapiksel serta bantuan aperture serendah f/0.85 melalui perisian kamera. Kamera swafoto lebih mengangumkan dengan lensa 24 Megapiksel yang menyokong ciri Potrait Lighthing.

Honor 10 didatangkan dengan kemasan warna unik Phantom Green, Phantom Blue, Midnight Black dan Glacier Silver pada harga RM1,699 seunit. Eksklusif pembelian dalam talian di honor dan Shopee akan mendapat hadiah flip cover dan earphone bluetooth secara percuma bermula 24 Mei 2018, 9 pagi.

Sementara itu, jelajah Honor 10 turut diadakan bertempat di pusat membeli-belah 1 Utama, MyTown, Prangin Mall dan SenQ (Cheras Leisure Mall, Tebrau City JB dan Queensbay Mall Penang) bermula 24 Mei 2018.

Selain itu, tawaran rebat tunai sebanyak RM100 sempena sifar GST akan ditawarkan kepada pelanggan honor 10, di mana harga peranti ini hanya RM1,599 pada tempoh 24 Mei hingga 31 Mei 2018 sahaja.


Dell Buka Kedai Eksklusif Di Plaza Low Yat Disamping Lancar Produk Terbaru

Dell sebuah jenama peralatan komputer yang sudah lama bertapak di Malaysia hari ini merasmikan kedai eksklusif mereka di salah sebuah pusat membeli-belah elektronik terkemuka ibu negara di Plaza Low Yat.

Lokasi yang terletak di depan pintu masuk utama dipilih sebagai destinasi ‘mudah akses’ kepada pengunjung tanpa perlu bersesak di dalam kompleks berkenaan. Pembukaan kedai rasmi ini juga akan memberi pilihan kepada pengguna untuk memilih pelbagai produk terbaru dari Dell bersama jaminan yang tidak perlu diragukan lagi.

Dalam pada itu, pihak Dell juga berkesempatan memperkenalkan beberapa model komputer riba premium seperti Inspiron 15 7000 (7570), Inspiron 7000 2-in-1, Inspiron 13 5000 2-in-1, dan XPS 13 ke pasaran tempatan bermula pada harga RM4,449.

Baik kita mulakan dulu dengan model 2-dalam-1, ia direka khusus untuk memberikan kemudahan serta produktiviti yang serba lengkap kepada pengguna. Komputer riba yang dilengkapi dengan CPU terbaru Generasi ke-8 Intel Core menjanjikan pengalaman tambahan malah rekaan yang premium juga lebih fleksibel untuk digunakan.

Seperti contoh, anda yang sering membawa komputer riba ke sana ke mari sangat dicadangkan untuk memiliki salah satu model ini. Ia boleh dilipat untuk dijadikan sebagai tablet di samping prestasinya masih dikekalkan pada tahap yang tertinggi. Paparan IPS juga dibina tanpa kehadiran bingkai yang tebal malah ia juga menawarkan fungsi sentuh untuk kegunaan pensel pintar.

Sementara, bagi mereka yang lebih suka akan rekaan tradisional, Inspiron 15 7000 adalah pilihan yang ideal. Komputer riba yang memiliki saiz badan yang ramping ini menyediakan sistem keselamatan yang lebih canggih iaitu fungsi pengecaman muka untuk diakses. Masih mengekalkan CPU Generasi ke-8 Intel Core, ia dijual pada harga yang lebih rendah berbanding model 2-in-1.

Akhir sekali, Dell juga mengemas kini model terdahulu iaitu XPS 13 kepada 44% lebih berkuasa. Paparan QHD+ yang lebih jelas ini dimasukkan ke dalam skrin bersaiz 13.3 inci menjanjikan hiburan dan permainan yang lebih nyata. Walaupun saiz sbinaan yang kompak, XPS 13 masih menawarkan fungsi sentuh pada panel skrin, selain itu RAM setinggi 16GB tidak sesekali akan mengecewakan.

Harga dan model boleh lihat di bawah :

Inspiron 13 7000 2-in-1

Inspiron 15 7000

XPS 13 2-in-1

XPS 13 (akan dijual bermula 6 Oktober)

Selain itu, Dell juga menjual aksesori tambahan bermula pada harga RM219 sehingga RM639. Kesemua model mula dijual di kedai eksklusif Dell hari ini kecuali XPS 13 pada 6 Oktober kelak. Maklumat lanjut, sila layari Dell Malaysia.


Acer Perkenal Komputer Riba Gaming Terbaharu Acer Predator Helios 700 Dan Kemaskini Acer Predator Helios 300

Baru sahaja tadi berlangsung acara di mana Acer memperkenalkan beberapa peranti terbaharu dariapada mereka. Antara yang menjadi tumpuan adalah Acer Predator Helios 700 dan Acer Predator Helios 300.

Acer Predator Helios 700 merupakan sebuah komputer riba gaming yang tampil dengan spesifikasi yang menakjubkan. Dihadirkan dengan CPU Intel Core i9 generasi kesembilan yang terbaru serta memori DDR4 sehingga 64GB. Dalam pada itu ia turut disertakan dengan storan SSD PCIe dan pilihan kad grafik NVIDIA GeForce RTX sehingga kad grafik NVIDIA GeForce RTX 2080. Prestasinya pastinya tidak disangkal lagi, sangat berkuasa.

Lebih menarik, ia turut disertakan dengan ciri baharu iaitu Hyperdrift yang mana papan kekunci boleh digelongsor ke hadapan bagi memaksimakan sistem penyejukan komputer riba ini.

Dalam pada itu, Acer Predator Helios 300  pula disertakan dengan kemaskini yang sangat ketara menerusi spesifikasi dalaman komputer riba ini. Acer Predator Helios 300  dihadirkan dengan CPU Intel Core i7 generasi kesembilan, memori DDR4 dan storan SSD.

Lebih menarik ia menawarkan kad grafik yang pelbagai iaitu NVIDIA GeForce RTX 2070, RTX 2060 dan juga siri kad grafik NVIDIA GeForce GTX yang terbaru.

Acer masih belum mengumumkan harga bagi peranti ini. Jadi sama-sama kita nantikan.


Senarai Promosi Touch ‘N Go eWallet Bulan Februari – Tawaran Menarik + Pulangan Tunai Menanti Anda!

Pengguna Touch ‘N Go e-Wallet, senarai promosi khas bulan Februari kini suda ada! Semak sekarang!

Tidak ingin lagi melepasi promosi menarik dari Touch ‘N Go eWallet, muat turun SEKARANG di Android atau iOS. Layari laman TNG Digital untuk promosi menarik.


Peratus Pengguna Malaysia Menggunakan Aplikasi Media Sosial

Media sosial merupakan platfom yang paling mustahak di masa kini. Media sosial dijadikan pentas kepada semua individu untuk menunjukkan diri mereka dan mencari kenalan hanya didalam alam maya. Melalui pentas media sosial, setiap orang termasuk di Malaysia mampu berhubung dengan sesiapa sahaja malah kepada usahawan atau syarikat perniagaan, platfom ini merupakan satu kaedah pemasaran yang sangat efisyen.

Di bawah ini adalah peratus rakyat Malaysia menghabiskan masa dengan melayani media sosial:-

Jika dilihat, Facebook menjadi aplikasi nombor satu paling banyak digunakan oleh penduduk Malaysia. Sebanyak 97.3% dicatatkan, Instagram di tempat kedua dengan 56.1%, Youtube 45.3% dan diikuti aplikasi sosial yang lain.

Melalui tinjauan yang dilakukan juga, pengguna telefon pintar seantero dunia termasuk Malaysia telah menghabiskan purata sebanyak 233 minit sehari menatal telefon pintar khususnya media sosial berbanding 188 minit pada tahun sebelumnya. Ini menjadikan jumlah seorang individu menghabiskan masa dengan ‘teman sejati’ meraka kepada 85,045 minit setahun.


Ujian Benchmark Google Pixel 4 (Pixel 3 Lite) Tertiris?! Beroperasi Sistem Android 10?!

Google Pixel 3 Lite yang pernah membuat pendedahan pertama pada bulan November 2018, kini ada maklumat lebih lanjut lagi dengan ketirisan ujian benchmark yang lebih jelas.

Menurut penanda aras Geekbench, peranti yang dikenali sebagai Google Pixel 4 dengan kod nama “Sargo” ini menerima ujian skor single-core mencapai 744, serta skor multi-core mencapai 3201.

Lebih menarik lagi, sistem operasi yang dipaparkan pada penanda aras jelas menunjukkan ia menggunakan Android 10. Dari segi cip pemproses pula, ia menggunakan Qualcomm Octa-core 1.8GHz, kharbar angin juga mengatakan Pixel baharu ini hadir dengan 4GB RAM.

Setakat ini perlu lebih bersabar menanti maklumat lanjut dari Google.


Berkeley Lights Lancar Dua Keupayaan Baharu dalam Aliran Kerja Pembangunan Terapi Sel Opto 1.0 Percepatkan Penciptaan Imunoterapi Kanser Berkesan

Cerakinan sitokin dan kesitotoksikan multipleks baharu sebagai sebahagian daripada aliran kerja Pembangunan Terapi Sel Opto 1.0 akan membantu pengguna platform Berkeley Lights membangunkan imunoterapi kanser dengan lebih pantas

EMERYVILLE, California, 27 April 2020 /PRNewswire/ — Hari ini, Berkeley Lights, Inc., peneraju bagi Biologi Sel Digital, melancarkan keupayaan baharu bagi memperkasa aliran kerja Pembangunan Terapi Sel Opto 1.0. Aliran kerja ini mengandungi koleksi keupayaan perisian, reagen dan protokol untuk dijalankan pada sistem Beacon® dan LightningTM. Dengan keupayaan baharu ini, kini penyelidik boleh menjalankan berbilang cerakinan fungsian terhadap ribuan sel T individu hanya dalam beberapa hari, membolehkan mereka untuk mendapatkan semula sel hidup bagi tujuan analisis genomik hiliran. Ini akhirnya membolehkan pelanggan Berkeley Lights untuk mengaitkan fenotip dan fungsi sel T dengan genotip pada sel individu, menggabungkan proses analitik fungsian sel T ke dalam satu platform yang inovatif.

Terapi berasaskan sel T telah menunjukkan jaminan yang penting untuk rawatan kanser, namun pembangunan terapi ini adalah mencabar kerana proses membunuh tumor kanser oleh sel T bergantung pada kajian dan pemeriksaan berbilang interaksi sel-ke-sel, suatu prosedur yang memakan masa dan rumit. Teknik-teknik semasa untuk menilai fungsi sel T tidak membolehkan saintis untuk mengumpul semua data yang diperlukan daripada sel yang sama. Cerakinan sitokin multipleks baharu dan cerakinan kesitotoksikan, berserta TCRseq Well Plate Kit yang dilancarkan baru-baru ini membolehkan saintis untuk menentukan dan menguji fungsi sel-sel T individu. Aplikasi ini membolehkan pemeriksaan fungsian secara serentak terhadap beribu-ribu sel T individu apabila ia berinteraksi dengan sel atau tumor penyaji antigen. Klon individu yang hidup boleh diperolehi semula untuk pengembangan hiliran atau analisis genomik. Aliran kerja Pembangunan Terapi Sel Opto 1.0. membolehkan pemeriksaan fenotip dan fungsian sel CAR-T dan penemuan reseptor sel T (TCR) yang berkaitan dengan tingkah laku sel T tertentu.

“Dengan aliran kerja Pembangunan Terapi Sel Opto 1.0, pengguna platform Berkeley Lights kini boleh menyesuaikan pembangunan sel terapi yang menjadi pengantara bagi pemusnahan pantas berbilang sel tumor kepada beberapa sel T yang benar-benar melakukan semua tugas,” kata John Proctor, Ph.D., Naib Presiden Kanan Pemasaran di Berkeley Lights. “Cerakinan kesitotoksikan menggambarkan aktiviti pemusnahan daripada sel T tunggal, seperti pemusnahan multipleks dan bersiri, diikuti dengan perolehan sel hidup untuk analisis genomik. Cerakinan baharu ini mengelakkan masalah-masalah biasa yang berkaitan dengan cerakinan pemusnahan tradisi, yang mengukur purata lisis sel sasaran pada titik waktu tetap, mengaburkan perincian kinetik dan mengabaikan keheterogenan yang terdapat dalam subset sel T.”

Berkeley Lights akan terus melancarkan lebih banyak keupayaan berkaitan sel terapi kepada platform Berkeley Lights dalam beberapa bulan akan datang. Emel info@berkeleylights.com untuk maklumat lanjut.

Latar Belakang Berkeley Lights Di Berkeley Lights, kami berpendapat sel adalah hebat! Sel berupaya menghasilkan penawar untuk penyakit, gentian untuk pakaian, tenaga dalam bentuk biobahan api dan protein makanan untuk nutrisi. Maka, persoalannya ialah, sekiranya alam semula jadi berupaya menghasilkan produk yang kita perlukan dengan cara yang boleh diskalakan, mengapa kita tidak melakukan lebih daripada hal ini? Jawapannya adalah dengan penyelesaian yang terdapat pada hari ini, sukar untuk melaksanakannya. Masa yang lama diperlukan untuk mencari sel yang betul untuk tugasan tertentu, mengakibatkan perbelanjaan wang yang banyak dan sekiranya anda telah memilih titisan sel suboptimum, memberi hasil proses yang amat rendah. Platform Berkeley Lights menyampaikan dan menghubungkan maklumat fenotip, fungsian dan genotip yang mendalam pada peringkat sel tunggal. Ini merupakan cara baharu unutk memperoleh dan menafsirkan bahasa kualitatif biologi dan menterjemahkannya menjadi maklumat digital khusus sel tunggal, yang kami gelar sebagai Biologi Sel Digital. Menggunakan platform kami, pelanggan mempunyai penyelesaian lengkap untuk mencari sel terbaik dengan memeriksa dan mendapatkan semula sel individu secara berfungsi bagi tujuan penemuan antibodi, pembangunan titisan sel, pembangunan terapi sel dan biologi sintetik. Menggunakan sistem dan penyelesaian kami, saintis-saintis boleh mencari sel terbaik, kali pertama mereka melihatnya. Untuk maklumat lanjut, kunjungi www.berkeleylights.com.

Sistem Beacon dan Lightning Berkeley Lights serta instrumen Culture Station adalah untuk kegunaan penyelidikan sahaja. Bukan untuk digunakan dalam prosedur diagnostik.

Logo – https://mma.prnewswire.com/media/1078159/Berkeley_Lights_Logo.jpg

Source: Berkeley Lights, Inc.

Keywords:  Biotechnology Computer/Electronics Health Care/Hospital Medical Equipment Medical/Pharmaceuticals Pharmaceuticals STEM (Science，Technology，Engineering，Mathematics)

Source: PRNEWSWIRE


Perbandingan: HUAWEI P30 vs Samsung Galaxy S10 vs iPhone XS, Siapa Pilihan Anda?

**KEMAS KINI HARGA **

Okay, siri HUAWEI P30 sudah rasmi dan akan mengadakan pelancaran rasmi pada 2 April ini. Sebelum ini kami ada menyediakan jadual perbandingan bagi peranti flagship yang terdiri daripada HUAWEI P30 Pro, Samsung Galaxy S10+ dan iPhone XS Max.

Jika versi flagship bukan cup of tea korang, apa kata P30 pula? Peranti manakah yang setanding dengan model ini. Jom kita semak jadual di bawah.


Foodzy

Foodzy menawarkan satu pengalaman menarik bagi anda yang ingin mendapatkan bentuk badan ideal. Ia adalah cara yang paling mudah dan paling menyeronokkan untuk memantau apa yang anda makan dan dalam masa yang sama dapat memantau cara pemakanan terutamanya berkenaan dengan kandungan kalori yang terdapat di dalam makanan tersebut. Aktiviti kecergasan yang telah dilaksanakan oleh jurulatih terkenal dan dapat dilihat dari semasa ke semasa dalam bentuk draf untuk memudahkan anda mengetahui berat badan sekarang seimbang ataupun sebaliknya.

Aplikasi ini juga sesuai jika anda ingin menurunkan berat badan atau memantau diet seharian anda. Selain menawarkan paparan antaramuka yang mudah untuk digunakan, anda juga boleh menjemput rakan-rakan dari laman sosial untuk berkongsi resipi diet mereka bersama anda.

Muat Turun


Pecah Rekod! 11,000 Unit realme Buds Air Terjual Dalam Hanya 1 Jam Di India

realme kini melangkah maju setapak lagi dengan kemunculan pelbagai aksesori menarik. Terbaru, mereka berjaya menarik perhatian ramai pengguna menerusi kemunculan fon telinga TWS (True Wireless Stereo) iaitu realme Buds Air.

Selain menawarkan rekaan yang menarik, realme sekali lagi bijak dalam susun atur sebuah produk apabila menawarkannya pada harga yang mampu milik. Lebih mebanggakan, kemunculannya berjaya mendapat reaksi positif apabila dikatakan berjaya terjual sebanyak 11,000 unit dalam hanya 1 jam di India sejak ia dijual secara rasmi. Angka jualan tersebut merupakan satu pencapaian terbaik untuk industri IoT di negara itu.

realme Buds Air dibina menggunakan cip R1 khas dengan sokongan sambungan Bluetooth 5.0. Menariknya lagi, ia diselitakan dengan sokongan kawalan pintar untuk panggilan, menukar muzik, pengaktifan pembantu maya dan pengaktifan mod prestasi. Tidak ketinggalan, ia juga menyokong teknologi pengecasan tanpa wayar. Wah menarik bukan? Agak-agak bila nak masuk Malaysia tu?


Komfom! Samsung Galaxy Note 8 Akan Dilancarkan Pada 23 Ogos 2017

Siri Note terbaru Galaxy Note 8 yang mana akan dilancarkan pada minggu keempat bulan hadapan, kini Samsung telah mula menghantar undangan media ke majlis pelancarannya bertempat di New York, AS.

Di dalam undangan tersebut, ia memperlihatkan paparan infinity display dan tidak terkecuali pen Note juga akan hadir bersama. Paparan dengan nisbah 2:1 yang digunakan adalah sama seperti Samsung Galaxy S8 dan S8+. Namun, ada sumber mengatakan bahawa bingkai atas Note 8 akan hadir lebih besar berbanding bingkai dagu di bawahnya.

Oleh kerana angka jualan Galaxy S8/S8+ semakin meningkat, perkara ini secara langsung telah membaiki imej dan reputasi syarikat Samsung. Malah penantian pengguna Note 5 sekarang ini juga akan terhenti dengan kembalinya siri Note baharu.

Sementara itu, Samsung Galaxy Note 8 mungkin dilengkapi dengan pemproses dari Qualcomm Snapdragon 835 untuk pasaran AS, manakala Malaysia akan menerima Exynos 8895 bersama RAM sebanyak 4GB. Kerangka badan logam dan gelas ini akan dimuatkan dengan ciri kalis air dan debu dan paling menarik sekali, Samsung akan memasukkan fungsi dwi kamera yang pertama pada peranti kelas flagship mereka.


Grab Menawarkan Promosi Kepada Pengguna di Langkawi, Kota Bharu, Kuala Terengganu Dan Miri

Grab Malaysia mengembangkan sayap dan memulakan operasi mereka di kawasan baru seperti Kota Bharu, Kuala Terengganu, Miri dan Langkawi baru-baru ini. Menariknya, pelancong termasuk penduduk tempatan boleh menggunakan khidmat Grab ini pada bila-bila masa.

Oleh itu, Grab mengadakan promosi potongan harga sehingga RM5 x 10 (RM50) kepada sesiapa yang menggunakan aplikasi mereka untuk ke destinasi seperti yang disebutkan tadi. Para pengguna cuma perlu masukkan kod promosi JOMGRAB di dalam aplikasi berkenaan.

Seperti biasa setiap promosi ada terma dan syaratnya. Ikutinya di bawah:-

Kepada pengguna yang ingin mendapat tambang menaiki Grab dengan harga yang rendah bolehlah grab promosi ini.

Jangan lepaskan peluang bernilai ini!


Reviu Eksklusif: Power Sangat Ke realme X3 SuperZoom?? Jom Tengok!!

Zaman sekarang ini, ramai jenama telefon berlumba-lumba untuk menghasilkan telefon yang mempunyai kuasa peranti yang terbaik. Namun, ada yang mengecewakan. terbaharu, realme juga telah menghasilkan peranti yang mempunyai spesifikasi yang menakjubkan. Jadi kita nak tahu lah betul atau tidak keupayaan telefon ini adalah sangat baik seperti yang didakwa. Jadi jom kita tengok!

Sebelum kita nak tahu keupayaan peranti ini, kita kena lihat dahulu, kehebatan pada rekaannya.  Peranti ini tampil dengan dua varian warna iaitu Arctic White dan Glasier Blue yang sangat menawan sungguhpun pada pertama kali memadang.

Apa yang pasti, panel belakang peranti ini hadir dengan teknologi abrasive etching yang memberikan  anti-glare fingerprint-proof glass. Jadi tidak hairanlah rekaan  belakang peranti ini tampil dengan sentuhan eksklusif.

Yang menarik lagi, ia tampil dengan dwi kamera hadapan yang tertanam pada skrin yang pastinya memberikan keuapayaan rakaman yang sangat hebat.

Korang tengok la sendiri rekaan peranti ini.

Terdapat beberapa aspek yang hebat mengenai peranti ini antaranya ialah kameranya. Kamera utama peranti ini adalah 64MP + 8MP + 8MP + 2MP manakala bagi kamera hadapa pula ia tampil dengan 32MP + 2MP.

Menariknya mengenai peranti ini, ia tampil dengan lensa Periscope zoom yang menyokong 0.5x to 60x jarak zoom. Jadi image yang jauh anda boleh rakam dengan sangat muka disebakan oleh cip pemproses yang sangt berkuasa iaitu Qualcomm Snapdragon 855+.

Hasil gambar juga sangat stabil sebab ia dihadirkan dengan Optical image stabilization (OIS). Walaupun anda zoom dengan jarak yang sangat jauh, gambar anda masih stabil.

Bukan itu sahaja, gambar malam pun tip top sebab peranti ini hadir dengan Super Nightscape 4.0 turut dihadirkan denngan AI Nightscape. Yang sangat best mengenainya, ia mampu bertukar di antas Super dan Ultra Nightscape mode yang menghasilkan gambar yang sangat baik.

Imej waktu siang juga sangat baik, kerana ia disertakan hasill gambar yang dirakam menerusi lensa ini membuatkan kami terkesima. Kualiti yang dipamerkan khususnya pada warna sangat cantik dan tepat. Senang cerita, tidak nampak “fake”. Jom tengok hasil gambar peranti ini.

Satu lagi yang menambat hati kami mengenai peranti ini adalah paparan 120Hz.  Kualiti yang dipaparkan pada peranti ini tidak dapat disangkal lagi, antara yang terbaik yang berada di pasaran pada ketika ini. Visual yang terhasil lebih terperinci dan sangat kemas.

Kaki game mesti suka dengan paparan 120Hz ini. Ia dapat meningkatkan kualiti gambar dan kelancaran permainan FPS dengan ketara seperti PUBG Mobile  dan mencapai gambar bergerak yang lebih halus daripada layar kadar penyegaran 60Hz!

Kami juga telah menjalankan ujian ke atas peranti ini menerusi AnTuTu Bechmark. Hasilnya memperlihatkan bahawa peranti ini menjalankan prestasi yang sangat baik!

Secara keseluruhan, spesifkasi peranti ini dengan harga jualan peranti ini iaitu RM1999 sangat berbaloi untuk dimiliki. Hebat!! itu yang dapat kami katakan. Prestasi kamera dan kelancaran penggunaan serta kehebatan paparan pasti membuatkan korang excited nak beli realme X3 SuperZoom ini!!


LG Lancarkan LG PuriCare Tankless Water Purifier Dan PuriCare 360 Air Purifier Beri Kehidupan Lebih Berkualiti Di Kediaman Anda

LG hari ini telah melancarkan 2 model baharu di bawah jenamanya iaitu LG PuriCare Tankless Water Purifier dan PuriCare 360 Air Purifier yang pastinya memberikan kehidupan yang lebih berkualiti di kediaman anda.

Bagi LG PuriCare Tankless Water Purifier terdapat 2 varian iaitu Varian Ambient yang mana ia dijual pada harga RM3500. 1 lagi varian adalah Hot, Cold, Ambient pula hadir dengan 2 warna iaitu Putih dan Silver yang mana masing-masing dijual pada harga RM4700 dan RM5000.

Berikut adalah kelebihan yang dimiliki pada LG PuriCare Tankless Water Purifier:

Dalam pada itu LG turut melancarkan PuriCare 360 Air Purifier yang pastinya memberikan kesegaran udara yang berkualiti kepada kediaman anda. Tersedia dalam 2 varian iaitu Single Booster yang mana ia dijual pada harga RM3800 bagi warna Putih dan RM4100 bagi warna Romantic Rose.

Bagi varian Double Booster pula, ia hadir dengan 2 warna yang sama juga iaitu Putih dan Romantic Rose yang mana masing-masing dijual pada harga RM5100 dan RM5400.

Berikut adalah keistimewaan PuriCare 360 Air Purifier ini:

Bersempena dengan majlis pelancaran ini, LG memberikan promosi hebat kepada pembeli. Bermula dari 11 Julai hingga 25 Ogos 2019. Anda boleh menyewa Water Purifier dan Air Purifier ini secara percuma selama 6 bulan.

Selain pameran dua produk ini tadi, LG turut mempamerkan barisan produk-produk lain bagi tahun 2019. Berikut adalah produk-produk tersebut:


Bersiap Sedia Untuk Voice Over WiFi (VoWiFi)

Hello orang Malaysia! Ni ada berita baik nak kongsi! Tak lama lagi kita boleh menggunakan servis panggilan menggunakan sambungan WiFi sebagai pengantara!

Sebenarnya servis ini telah lama digunakan di negara-negara luar, dan kita boleh lah dikatakan agak terlambat sebenarnya, namun lebih baik lambat daripada tiada langsung kan?!

Servis panggilan menggunakan WiFi atau lebih dikenali sebagai VoWiFi (Voice Over WiFi) adalah konsep yang cukup mudah dan cukup dekat dengan pengguna. Ia adalah servis panggilan yang menggunakan sambungan Internet sebagai medium sambungan di antara pemanggil dan penerima. Fungsi ini mirip dengan panggilan menggunakan aplikasi komunikasi seperti WhatsApp, Viber dan lain-lain. Apa yang berbeza adalah VoWiFi adalah servis yang dibekalkan terus dari pihak telco.

Di Malaysia, U Mobile mungkin sahaja tidak mempunyai infrastruktur dan liputan yang luas seperti Maxis, Celcom dan Digi, namun tiada siapa yang dapat menyangkal bahawa mereka sebenarnya mempunyai servis yang amat baik, terutamanya dalam penawaran pakej langganan dan juga fungsi.

Tidak lama lagi mereka akan melancarkan servis VoWiFi, menjadikan mereka telco pertama yang menawarkan fungsi ini di Malaysia. Okay, sama-sama nantikan berita pelancaran daripada eRing pada 26 Mei ini.


Tips! 10 Fungsi Tambahan Siri Huawei P20 Yang Mungkin Ramai Tidak Tahu

Jika anda antara pembaca eRing yang sudah memiliki Huawei P20 atau Huawei P20 Pro tetapi tidak tahu bagaimana nak memanfaatkan segala fungsi, eRing ada beberapa tips yang ingin dikongsi.

Terdapat beberapa ciri menarik yang dimuatkan ke dalam antaramuka siri Huawei P20 kali ini, antaranya ciri menyembunyikan takuk pada skrin, menukar saiz teks, mengubah sistem butang navigasi, menggelapkan tema dan sebagainya. Bagaimanapun, artikel ini bukannya ditujukan kepada pemilik siri Huawei sahaja, kepada yang berminat untuk membeli anda juga dialu-alukan untuk membaca.

Buat masa ini, skrin bertakuk masih berada di peringkat awal. Bukan setiap aplikasi pihak ketiga yang dikeluarkan menyokong skrin sebegini. Kepada ‘kaki’ media sosial yang menggunakan siri Huawei P20, jika anda menatal atau melihat ‘stories’ seseorang yang anda follow, kami pasti anda akan berasa jengkel dengan skrin bertakuk ini. Ia disebabkan ikon durasi ‘stories’ akan dilitupi oleh takuk pada skrin, lantas menjadikan pengalaman ‘melayan’ Instagram kurang menyeronokkan.

• Untuk menyelesaikan masalah ini, anda perlu ke halaman tetapan dengan memilih
Settings → Display → Notch → Hide Notch

Fungsi ini sekaligus dapat menyelaraskan takuk dengan menghitamkan ruangan atas skrin untuk menjadikan ia rata. Dengan cara ini, masalah paparan rongak dapat diselesaikan.

Skrin pada siri Huawei P20 didatangkan dengan paparan penuh, jadi kepada pengguna yang sering menaiki pengangkutan awam pasti akan berhimpit dengan penumpang yang lain. Bagi mengelakkan individu lain membaca kandungan teks pada peranti anda, langkah ini mungkin dapat membantu.

• Ubah saiz teks dengan mengubahnya di Settings → Display → Text Size

• Sementara untuk mod pandangan, boleh ke Settings → Display → View Mode

Melihat skrin dengan tema berwarna terang atau putih mampu memedihkan mata. Perkara ini tidak dapat dielakkan jika pengguna berinteraksi dengan peranti dalam persekitaran yang gelap, lebih-lebih lagi di dalam bilik tidur.

Cara mudah untuk mengurangkan kepenatan pada mata ialah dengan cara menukar tema latar kepada warna yang lebih gelap. Bukan semua peranti Android boleh melakukan cara ini, tetapi dengan siri Huawei P20 pengguna kini diberikan kebebasan untuk melakukanya.

• Pengguna boleh pergi ke halaman Settings → Battery → Darken Interface Color

Tema warna gelap ini hanya boleh digunakan di halaman tetapan sahaja memandangkan halaman utama boleh menggunakan tema yang lain.

Menggunakan paparan dengan nisbah 18:9 yang memanjang ke bawah sudah menjadi trend semenjak tahun lalu. Kini kebanyakan peranti dihasilkan dengan rekaan skrin penuh bagi mengoptimumkan keseluruhan paparan.

• Pengguna siri Huawei P20 boleh mengubahnya pada bahagian Settings → Display →Full Screen Display

Langkah ini membolehkan skrin paparan pada aplikasi digunakan sepenuhnya tanpa meninggalkan ruang hitam di bahagian bawah.

Jam sentiasa hidup ini merupakan ciri baharu yang diterapkan ke dalam perisian EMUI 8.1 pada siri Huawei P20. Ia memudahkan pengguna melihat waktu pada bila-bila masa tanpa perlu membuka atau menyalakan paparan skrin. Di samping memaparkan masa, pengguna juga boleh melihat tarikh serta peratus bateri yang tinggal.

• Ciri ini boleh digunakan dengan membuat tetapan pada Settings → Security & privacy → Screen lock & password → Always display information

Peranti ini tidak didatangkan dengan butang fizikal sebaliknya hadir dengan butang kapasitif. Huawei kini telah menambah beberapa pilihan butang navigasi yang boleh digunakan mengikut keselesaan pengguna, salah satunya menggunakan butang Home sebagai butang untuk kembali ke halaman sebelum.

• Pilihan boleh dibuat menerusi Settings → System → System navigation

Mengoptimumkan penggunaan bateri sekurang-kurangnya dapat menjimatkan kuasa pada peranti. Sistem ini secara automatiknya akan memadamkan fungsi latar yang memakan bateri, namun begitu ada beberapa fungsi yang harus dipadamkan secara manual, misalnya GPS, Auto-sync, Auto-rotate dan Screen timeout.

• Pergi ke Settings → Battery → Optimise battery usage → optimise/FINISH

Siri Huawei P20 diperkenalkan dengan skrin beresolusi FHD+. Bagi pengguna yang tidak hairan mengenai resolusi paparan dan mahukan penjimatan bateri yang banyak, pengguna boleh menukar resolusi paparan kepada yang lebih rendah iaitu sekitar HD 720p. Ataupun pengguna boleh mengaktifkan Smart Resolution di mana ciri ini akan menukar resolusi paparan secara automatik sekiranya bateri berada di paras minimum.

• Settings → Screen resolution → Custom/Smart resolution

Konfigurasi kamera utama pada siri Huawei P20 telah ditetapkan kepada 10M (3648 x 2736) [4:3]. Jika pengguna ingin menangkap gambar dengan lebih jelas dan teliti, ia perlu diaktifkan secara manual di bahagian tetapan kamera.

• Camera → Settings (ikon sebelah atas kanan) → Resolution

P/S: Kamera 40MP sangat baik jika digunakan pada persekitaran yang terang dan mempunyai cahaya organik yang cukup. Namun begitu, sensor ini tidak menyokong fungsi Zoom dan sekiranya mahu mengambil gambar zoom, pengguna perlu menukar tetapan kepada 10M semula. (Anda boleh baca artikel sebelum Hasil gambar…)

Kamera yang sarat dengan sensor serba canggih tidak lengkap dengan fungsi yang dipanggil Ultra snapshot. Fungsi ini membolehkan pengguna mengambil gambar dengan cara ekspress tapi menyahperanti. Pengguna perlu menghalakan kamera pada subjek sambil menekan butang suara bawah sebanyak dua kali berturut-turut.

• Ia perlu dilakukan di halaman Settings → Ultra snapshot → Take a quick snapshot

Kesemua ciri-ciri ini diharapkan dapat membantu para pengguna yang sudah memiliki peranti siri Huawei P20. Malahan, pengguna yang masih belum memilikinya, boleh melihat dahulu untuk dijadikan sebagai rujukan selepas pembelian dibuat nanti.


Xiaomi CC9 Pro Premium Edition Camera Mencapai Skor DxOMark 121 Mata – Setaraf HUAWEI Mate 30 Pro!

Pelancaran Xiaomi CC9 Pro sedang berlangsung di China buat ketika masa ini, dan apa yang menjadi tumpuan ramai kali ini tentunya keupayaan 108MP Penta Camera yang diketengahkan oleh pihak Xiaomi.

Terkini, DXOMark telah mendedahkan skor mereka terhadap prestasi kamera yang dibawa oleh Xiaomi CC9 Pro Premium Edition Camera. Peranti ini dilihat mempunyai prestasi penggambaran yang sangat hebat seperti mana HUAWEI Mate 30 Pro, sama-sama menduduki tangga teratas dengan skor 121 mata.

Wow!!! Amat teruja dengan keputusan ini dan menurut DXOMark, Xiaomi CC9 Pro Premium Edition Camera adalah peranti yang paling hebat diuji setakat ini sama ada gambar atau video.


Telefon Permainan Redmi Dikeluarkan Pada 27 April: Dikatakan Versi Permainan K40 Game Enhanced Edition Yang Disempurnakan!

Telefon bimbit Redmi mengumumkan tarikh rasmi dan masa pelancaran telefon bimbit permainan Redmi. Peranti ini secara rasmi diberi nama K40 Game Enhance Edition Game Enhanced Edition dan akan dilancarkan pada jam 19:30 pada 27 April.

Dilihat dari poster rasmi, selain penambahan bulatan lampu LED di sekitar modul lensa, nampaknya dilengkapi dengan “butang permainan permainan” pengangkat mekanikal yang sama dengan telefon permainan Black Shark 4.

Menurut berita yang diketahui sekarang, versi permainan Redmi K40 Game Enhance Edition akan dilengkapi dengan pemproses unggulan MediaTek Dimensity 1200, skrin Samsung E4 OLED 144Hz single-hole, bateri berkapasiti 5000mAh super-built, dan menyokong pengecasan kilat ultra-cepat 67W.


[Ura-Ura] : Samsung Galaxy S11+ Mungkin Dibekalkan Dengan Bateri Berkapasiti Besar – 5,000mAh!

Semakin hari, makin banyak kita disajikan dengan ketirisan maklumat mengenai Samsung Galaxy S11. Kalau sebelum ini, rekaan dan gambar acah peranti ini dikatakan tersebar meluas, terkini maklumat mengenai kapasiti bateri yang bakal disertakan pula menjadi bualan ramai.

Jika ura-ura ini benar, ternyata ia bakal menggembirakan ramai pihak kerana Samsung Galaxy S11+ dikatakan bakal disertakan bateri sebesar 5,000mAh – ini bermakna hampir 20% peningkatan dalam kapasiti bateri. Seterusnya, Samsung Galaxy S11e pula bakal dilengkapi bateri sebesar 3,730 mAh dan Samsung Galaxy S11 pula akan dilengkapi bateri 4,500 mAh.

Memetik sumber lagi, bateri ini akan dipadukan dengan penggunaan skrin 120Hz dan sokongan 5G yang bantu dalam ketahanan bateri. Difahamkan juga, bateri ini bakal dihasilkan oleh pesaing mereka, LG Chem. Pun begitu, maklumat tertiris masih lagi rumors dan belum diketahui kesahihannya. Jadi, apa kata korang? Kongsikan dengan kami!


Celcom EasyPhone Kini Menawarkan iPhone 8 Dan iPhone 8 Plus

Bersempena kehadiran Apple iPhone 8 dan iPhone 8 Plus hari ini di Malaysia, Celcom tidak melepaskan peluang dengan menawarkan peranti terbaru ini menerusi program yang dipanggil EasyPhone.

Bermula hari ini 20 oktober 2017, kesemua cawangan Blue Cube, Celcom Certified Partners, dan stor atas talian Celcom akan mula mempamerkan iPhone 8 dan iPhone 8 Plus. Pelanggan juga boleh memiliki iPhone 8 64GB bermula RM203 sebulan (termasuk kredit RM30x 24 bulan) melalui pelan prabayar Xpax. Sementara, iPhone 8 Plus 256GB pula boleh dimiliki dengan komitmen bulanan sebanyak RM265. Kedua-dua harga ini tidak termasuk pelan perlindungan peranti.

Untuk pelan pascabayar, iPhone 8 64GB boleh dimiliki dengan harga serendah RM83 sebulan, manakala iPhone 8 Plus 64GB dengan harga bermula RM100 sebulan. Sila rujuk gambar di bawah untuk pilihan plan yang ditawarkan.

iPhone 8 dan iPhone 8 Plus kini dilengkapi paparan True Tone Retina HD, cip pemproses A11 Bionic, pengecasan pantas dan tanpa wayar, serta sensor kamera yang lebih baik. Ciri Potrait Lighting pula membolehkan pengguna menggelapkan latar belakang seperti efek di studio selain, rekaan yang menggunakan panel gelas. Ia ditawarkan dengan pilihan warna baharu Gold, Silver, dan Space Grey.

Celcom menawarkan program EasyPhone ini berserta pelan FIRST Gold Plus, FIRST Gold Supreme, FIRST Platinum, dan FIRST Platinum Plus dengan kontrak selama 24 bulan.


Western Digital Melancarkan SanDisk Ultra Dual Drive m3.0

Peranti mudah alih telah menjadi sebahagian daripada kehidupan seharian kita, semakin ramai orang menggunakan telefon pintar mereka untuk menangkap gambar dan video. SanDisk Ultra Dual Drive m3.0 baru adalah satu penyelesaian yang bagus untuk membantu pengguna Android memindahkan fail dari peranti mereka ke komputer atau sebagai stor sandaran untuk memaksimakan kapasiti smartphone.

SanDisk Ultra Dual Drive m3.0 boleh didapati dalam kapasiti yang terdiri daripada 16GB sehingga 128GB. Selain kapasiti yang lebih tinggi, SanDisk telah meningkatkan keupayaan peranti ini dengan USB 3.0, yang kini boleh mencapai kelajuan sehingga 150MB/s, menjadikannya sangat cepat apabila memindahkan fail.

SanDisk Ultra Dual Drive m3.0 flash juga boleh digunakan bersama aplikasi SanDisk Memory Zone, sebuah aplikasi yang direka untuk peranti Android. Aplikasi ini menyediakan fungsi seperti menu utama, pelayar foto berasaskan garis masa, video dan pemain muzik bersepadu dan kebolehan memampatkan dan nyahmampat fail. Pendek kata, dengan aplikasi ini, pengguna boleh menguruskan fail dengan mudah.

SanDisk Ultra Dual Drive m3.0 ditawarkan dengan jaminan 5 tahun dalam variasi 16GB, 32GB, 64GB dan 128GB dari Lazada.


Huawei P9 Deluxe Mungkin Akan Tiba Di Malaysia

Huawei P9 sudah pun dilancarkan di Malaysia dengan menawarkan tiga variasi, iaitu P9 Lite, P9 dan P9 Plus. Sambutan yang ditunjukkan terhadap peranti tersebut sangat menggalakkan, mungkin kerana pengguna amat tertarik dengan teknologi optikal hasil kerjasama dengan Leica yang ditawarkan pada model ini. Menurut pangkalan data SIRIM, Huawei Malaysia mempunyai satu lagi model yang mungkin akan dibawa masuk tidak lama lagi, ia didaftarkan atas siri EVA-L29.

Menurut beberapa sumber, EVA-L29 merupakan nama rujukan kepada model P9 Deluxe yang merupakan versi lebih baik berbanding P9. Namun begitu perbezaannya hanyalah pada memori RAM (4 GB) dan juga ROM (64 GB), berbanding P9 yang mempunyai RAM 3 GB dan ROM 32 GB. Spesifikasi lain masih juga sama seperti cip pemproses HiSilicon Kirin 955, bateri 3000 mAh dan yang paling penting sekali kamera dwi lensa dari Leica. Harga dan tarikh sebenar bilakah peranti ini akan mula dijual masih belum diketahui, sama-samalah kita menunggu pengumuman dari Huawei.


Realme Melebarkan Sayapnya Dengan Pembukaan Dua Cawangan baharu Di IOI Mall Puchong Dan Metro Kajang

Realme Malaysia hari ini mengumumkan bakal memperluaskan lagi jenama tersebut dengan membuka 2 cawangan baharu iaitu di IOI Mall Puchong dan Metro Kajang.

Peminat Realme akan mempunyai akses bagi kesemua rangkaian peranti Realme di Realme Image Stores. Pelanggan boleh mendapatkan khidmat nasihat daripada pekerja di cawangan tersebut berkenaan peranti yang sesuai dengan mereka.

Kedua-dua cawangan ini beroperasi dari 10 pagi hingga 10 malam. Jadi anda boleh terus ke cawangan tersebut untuk melihat sendiri dengan secara dekat peranti Realme.

Bagi mengetahui pengedar Realme yang sah, anda boleh klik di sini. dalam pada itu, bagi mendapatkan maklumat lanjut mengenai peranti Realme, anda boleh melayari laman sesawang Realme.

Artikel Berkaitan:


Nokia 3.1 Berharga RM655 – Reka Bentuk Premium Serba Bergaya

Peminat Nokia kini ada pilihan lagi! Setelah membawa masuk Nokia 6.1 dan 8110 4G, HMD Global sekali lagi mengumumkan kemasukan Nokia 3.1 ke pasaran tempatan, dengan tana harga RM655.

Nokia 3.1 mempunyai reka bentuk yang premium dengan gabungan bingkai logam dan skrin kaca, paparan nisbah 18:9 pada skrin 5.2 inci HD ini dilindungi oleh Corning Gorilla Glass 3. Bahagian kamera pula menawarkan 13MP dan LED flash pada panel belakang, sementara 8MP dibekalkan pada kamera hadapan yang menyokong sudut luas.

Tampil dibawah ekosistem Android One dengan perisian Android Oreo, Nokia 3.1 juga boleh menikmati pelbagi ciri-ciri terkini dari Google. Cip pemproses MediaTek 6750 dengan 3GB RAM dan 32GB ROM turut menjanjikan peningkatan prestasi 50% berbanding generasi terdahulu.

Pengguna yang berminat boleh mendapatkan di pengedar sah Nokia di seluruh negara pada harga RM655, pilihan warna termasuk biru, hitam dan putih.


ASUS ZenFone Max Pro (M1) – 6GB VS 3GB, Beza Di Mana?!

ASUS ZenFone Max Pro (M1) telah dilancarkan di pasaran tempatan pada bulan Mei lalu dengan harga penjualan bermula dari RM 699 (Harga terkini: RM599). Seperti yang sedia maklum, peranti pintar ini ditawarkan dalam tiga versi berbeza iaitu 3GB RAM + 32GB ROM (RM599), 4GB RAM + 64GB ROM (RM849) dan 6GB RAM + 64GB ROM (RM999).

Seperti biasa, pasti ramai peminat ASUS akan mula bertanya apakah perbezaan di antara versi paling rendah 3GB + 32GB dengan versi tertinggi iaitu 6GB + 64GB? Agak-agak yang mana lebih berbaloi untuk dimiliki?

Baca Juga: Reviu Eksklusif: ASUS ZenFone Max Pro (M1), Peranti Berkuasa Pada Harga Serendah RM699

Oleh itu, di sini kami akan berkongsi beberapa info perbandingan spesifikasi antara ASUS ZenFone Max Pro (M1) versi 3GB dengan 6GB untuk rujukan anda semua. Mari sama-sama kita lihat perbezaan yang disenaraikan!

Perbezaan paling ketara yang boleh dilihat antara kedua-dua peranti ialah kapasiti RAM di mana penawaran dua kali ganda lebih besar pada versi yang paling tinggi. Dengan penawaran kapasiti RAM yang besar pada ZenFone Max Pro (M1) versi 6GB, ia akan menjanjikan prestasi yang lebih baik pada peranti anda tanpa sebarang gangguan yang menyebabkan ‘lag’.

Selain RAM, kapasiti storan dalaman yang ditawarkan pada ZenFone Max Pro (M1) versi 6GB juga adalah dua kali ganda lebih besar iaitu 64GB. Dengan ruang storan sebesar 64GB ini, ia membolehkan anda menyimpan lebih banyak aplikasi tanpa perlu melakukan ‘pembersihan’ untuk memastikan prestasi peranti sentiasa pada tahap optimum. Haaa, rasa berbaloi tak?

Peranti pintar ini dibekalkan dengan tiga slot kad yang menempatkan dua SIM dan satu kad microSD. Dua slot SIM ini menyokong rangkaian 4G LTE dan slot untuk microSD pula menyokong sehingga 2TB. Ciri ini sangat berguna kerana membolehkan para pengguna menggunakan ketiga-tiga kad secara serentak.

Perbezaan lain yang agak ketara antara kedua-dua peranti ini adalah di bahagian kamera hadapan. Seperti yang sedia maklum, ZenFone Max Pro M1 versi 3GB hanya hadir dengan gabungan dwi lensa 13MP + 5MP.

Lain pula dengan versi 6GB, di mana ia tampil lebih unggul dengan gabungan lensa 16MP + 5MP yang pastinya mampu memberikan kualiti gambar yang terbaik selain tampil lebih jelas dan terang.

Selain kamera utama, kedua-dua peranti ini juga terdapat perbezaan yang ketara pada bahagian kamera swafoto.

ZenFone Max Pro M1 6GB dilihat tampil lebih ‘kehadapan’ apabila dilengkapi dengan kamera swafoto sebesar 16 Megapiksel berbanding ZenFone Max Pro M1 3GB yang hanya hadir dengan 8 Megapiksel.

Hal ini membuktikan bahawa gambar yang diambil melalui versi 6GB ini akan menghasilkan foto yang lebih terang, jelas dan nampak cantik berbanding peranti versi 3GB.

Pada bahagian kamera swafoto juga, peranti ini dilengkapi dengan pencahayaan LED flash yang mana mampu menghasilkan gambar yang baik meskipun persekitaran subjek adalah gelap. Selain itu, ia juga turut hadir dengan efek bokeh yang mana kualitinya dilihat agak memuaskan kerana gambar yang dihasilkan menampakkan subjek dengan lebih tajam.

Nak tengok hasil gambar yang diambil melalui ZenFone Max Pro M1 6GB? Scroll ke bawah okay! Enjoy!


Volvo Dan Microsoft Bekerjasama Dalam Pembangunan Kereta Pintar

Volvo mengumumkan kerjasama dengan Micrisoft dalam pembangunan fungsi kereta pintar. Antara projek kerjasama tersebut adalah pembangunan fungsi kawalan suara yang membolehkan pengguna Microsoft Band 2 menghidupkan enjin dan mengunci kereta dengan arahan suara melalui peranti wearable tersebut.

Teknologi tersebut bakal diperkenalkan pada acara CES 2016 di Las Vegas yang kini sedang berlangsung. Dijangkakan pada acara tersebut Volvo akan mendedahkan fungsi lain yang boleh digunakan kereta pintar bersama Microsoft Band 2.


Future Health: Kesihatan Inovatif di Seluruh Dunia

LONDON, 1 April 2021 /PRNewswire/ — Ia dimulakan di UK tetapi penganjur terkemuka, Future Health Innovation baru-baru ini mengumumkan pelancaran siri acara digital yang lengkap – Siri Minggu Kesihatan. Dengan menumpukan kepada pasaran utama di seluruh dunia, acara Musim Panas dan Musim Luruh bakal dilaksanakan di UK di samping acara-acara di Emiriah Arab Bersatu, India, Afrika dan Asia dengan lebih banyak lagi acara yang akan disahkan kemudian.

Memberi tumpuan kepada inovasi dan teknologi dalam kesihatan, Siri Minggu Kesihatan ini merupakan suatu siri acara dan persidangan rangkaian dalam talian yang menyatukan para profesional kesihatan dalam persekitaran yang selamat dari rumah atau pejabat mereka.

Pengarah Acara, Dawn Barclay-Ross mengulas, “Kami berbesar hati dapat membawa konsep Future Health Innovation kepada para profesional kesihatan kami dalam persekitaran yang selamat. Siri Minggu Kesihatan ini menawarkan peluang yang sempurna kepada pembeli dan penjual untuk meneroka potensi dan hubungan baharu menggunakan platform digital kami yang unik tanpa kesan dari segi masa dan kewangan bagi rangkaian acara secara langsung. Mereka tidak perlu menaiki kapal terbang atau mengembara untuk mengenal pasti produk dan perkhidmatan baharu dalam kesihatan yang mungkin bersesuaian untuk warga di seluruh dunia.”

Barclay-Ross menambah, “Pameran DIGITAL tentang produk dan penyelesaian penjagaan kesihatan inovatif yang berlangsung sepanjang tahun ini membolehkan para profesional dari dunia kesihatan berhubung, bertemu pembeli dan mengambil bahagian dalam membuat pembelian, pendidikan dan berurus niaga.”

Siri Minggu Kesihatan bukan sahaja akan menjadi acara rangkaian bermaklumat, tetapi ia juga membolehkan para perwakilan dalam kalangan ahli CPD untuk menambah mata kelayakan CPD mereka. Selain merangkum topik-topik utama dalam bidang teknologi, perancangan pandemik, pembuatan produk penjagaan kesihatan dan kesihatan mental serta kesejahteraan, Siri Minggu Kesihatan akan turut menjadi platform maya untuk mendidik serta membina jaringan dan hubungan baharu.

Tarikh terkini untuk Siri Minggu Kesihatan merangkumi: Musim Panas UK 8-10 Jun; Emiriah Arab Bersatu 21-24 Jun; Afrika 12-15 Julai; Asia dan India 13-16 September; Musim Luruh UK 5-7 Oktober; dan Amerika Syarikat yang akan disahkan kemudian tetapi berkemungkinan besar pada Musim Luruh.

Platform 365 iaitu sebuah platform berbayar yang inovatif, telah melengkapkan Siri Minggu Kesihatan ini dengan menyediakan para profesional kesihatan dengan pameran yang berterusan untuk bertemu pembeli dan mengambil bahagian dalam membuat pembelian, pendidikan dan perjanjian merentasi sempadan, daripada peranti meja atau pintar mereka. Sila layari futurehealthinnovations.com/365-digital-platform untuk maklumat lanjut.

Siri ini kini dibuka untuk penceramah, penaja dan perwakilan, sila layari www.healthweekseries.com untuk maklumat lanjut atau hubungi +44 (0) 208 0128511.

Nota kepada Editor:

Tentang Penganjur: Future Health ialah penganjur pameran dan persidangan bebas yang berpusat di London, UK. Untuk maklumat lanjut: Untuk mengatur wawancara, memperoleh ulasan dan petikan serta mendapatkan imej beresolusi tinggi, sila hubungi: Pasukan Perhubungan Awam Future Health di pr@futurehealthinnovations.com Tel: + 44 (0)208 012 8511. www.futurehealthinnovations.com

Foto – https://ering.com.my/wp-content/uploads/2021/04/future-health-kesihatan-inovatif-di-seluruh-dunia.jpg

Keywords: Computer/Electronics Health Care/Hospital Infectious Disease Control Medical/Pharmaceuticals Mental Health Multimedia/Online/Internet Pharmaceuticals New products/services

Source: PRNEWSWIRE


HotForex memulakan tahun baru dengan lebih banyak pengiktirafan global

Broker CFD pemenang anugerah memulakan tahun 2021 dengan dua anugerah global baru iaitu menjadi Broker Forex Paling Dipercayai dan mempunyai Sumber Pendidikan Forex Terbaik.

PORT LUIS, Mauritius, 29 Januari 2021 /PRNewswire/ — Broker CFD terkemuka HotForex telah menerima dua anugerah baru dari Global Forex Awards, “Broker Forex Paling Dipercayai – Global” dan “Sumber Pendidikan Forex Terbaik – Global”, sebagai pengiktirafan komitmen syarikat yang luar biasa untuk membantu pelanggannya merasa selamat, disokong, dihargai dan yakin pada setiap langkah perjalanan perdagangan mereka!

Dengan lebih daripada 2.5 juta akaun langsung dibuka, HotForex dengan bangga menjadi broker pilihan yang dipercayai di seluruh dunia. Mereka memberikan perlindungan baki negatif percuma kepada setiap pelanggan, insurans terkemuka pasaran sehingga €5,000,000 dan pasukan sokongan khusus tersedia 24/5. Syarikat itu menerima anugerah tersebut dengan memberi komen: “Sejak awal, misi kami adalah untuk memberikan perkhidmatan pelanggan terbaik dengan mengekalkan budaya tumpuan pelanggan yang luar biasa. Sukacita apabila kejayaan kita diperhatikan dan dihargai bukan hanya oleh pelanggan kita, tetapi oleh beberapa badan penghargaan industri yang paling dihormati.

Syarikat ini juga menerima anugerah “Sumber Pendidikan Forex Terbaik – Global” kerana menyediakan pelbagai sumber pendidikan untuk membantu peniaga di setiap peringkat. Mengulas mengenai kemenangan ini, syarikat itu berkata: “Kami sedar bahawa pendidikan adalah bahagian penting dalam setiap perjalanan perdagangan. Sumber pendidikan kami, yang merangkumi bahan dalam talian dan luar talian bersama dengan webinar mingguan di mana pasukan pakar kami menjawab soalan perdagangan secara langsung, memberikan peniaga kami semua yang mereka perlukan untuk meningkatkan pengetahuan perdagangan mereka.

Ketua Pegawai Eksekutif HotForex George Koumantaris berkata: “Anugerah baru ini adalah berita terbaik untuk memulakan tahun baru. Kami gembira dapat dikenali sekali lagi dan tetap komited untuk mencari cara baru dan menarik untuk meningkatkan pengalaman perdagangan pelanggan kami. “

Lawati laman web HotForex hari ini untuk mengetahui lebih lanjut mengenai produk dan perkhidmatan pemenang anugerah mereka dan kelebihan berdagang dengan broker pilihan global yang boleh dipercayai.

Mengenai HotForex

HotForex adalah broker pilihan pelbagai-aset yang diiktiraf di peringkat antarabangsa untuk lebih daripada 2.5 juta akaun langsung di seluruh dunia dan telah memperoleh lebih daripada 45 anugerah industri yang berprestij dalam sejarah sepuluh tahunnya. Syarikat ini menawarkan pelbagai jenis akaun, produk inovatif, platform, alat dan sumber pendidikan selain perkhidmatan pelanggan yang luar biasa dan keadaan perdagangan yang tiada tandingannya.

Amaran Risiko

Berdagang Produk Leverage seperti Forex dan Derivatif mungkin tidak sesuai untuk semua pelabur kerana mereka mempunyai risiko yang tinggi terhadap modal anda.

HF Markets Ltd, marketing@hotforex.com, +44-2033185978

Logo  – https://ering.com.my/wp-content/uploads/2021/01/hotforex-memulakan-tahun-baru-dengan-lebih-banyak-pengiktirafan-global.jpg

Keywords: Banking/Financial Service Computer/Electronics Awards Blockchain Financial Technology

Source: PRNEWSWIRE


Kamera Aksi 360fly Kini Di Malaysia

Kamera aksi dengan kebolehan rakaman dan tangkapan imej 360 darjah kini sudah tiba di Malaysia. Apa yang membezakan kamera aksi 360fly dengan kamera aksi lain adalah ia hanya menggunakan satu lensa sahaja bagi mendapatkan imej 360 darjah, setup ini sekaligus menyingkirkan proses stitching yang kebiasaannya diaplikasikan kamera 360 darjah dengan beberapa lensa atau multiple shot.

360fly hadir dalam dua variasi iaitu 360fly HD dan 360fly 4K, kedua-duanya boleh disambungkan ke aplikasi 360fly yang disediakan untuk peranti iOS dan juga Android. Perbezaan kedua-dua model ini boleh dilihat pada spesifikasi dan kemampuan kamera, anda boleh rujuk jadual spesifikasi yang disediakan:-


Semakan Lokasi Mengundi Mulai Hari Ini

Setelah tarikh Pilihanraya Umum Ke-15 ditetapkan pada 09 Mei 2018, kini anda boleh menyemak lokasi mengundi anda terlebih dahulu bagi mengelakkan sebarang kekeliruan, terutama bagi pengundi yang buat kali pertama menjalani tanggungjawab sebagai rakyat Malaysia.

Pihak Suruhanjaya Pilihan Raya Malaysia telah menyediakan laman sesawang khas untuk memudahkan anda menyemak pusat mengundi, hanya perlu masukkan nombor kad pengenalan anda dan maklumat teliti akan dipaparkan termasuk pusat pembuangan undi, DUN, parlimen dan masa mengundi.

Semak di SINI

Muat Turun Aplikasi MySPR Semak:


Audiotica

Ramai dikalangan kita yang gemar mendengar muzik kegemaran melalui laman web, tetapi tidak tahu apakah aplikasi yang mampu memenuhi keperluan tersebut? Usah risau, kini anda bebas mendengar pelbagai lagu kegemaran yang diinginkan menerusi aplikasi terbaru yang boleh dimuat turun di Windows Store iaitu Audiotica. Lebih menarik lagi, anda boleh mendengar berjuta-juta track lagu dari pelbagai artis di seluruh dunia. Malah ia turut menawarkan audio berkualiti HD terus dengan hanya menggunakan smartphone kesayangan sahaja.

Jika lagu yang ingin didengar tiada dalam senarai tersebut, Audiotica akan mengimportnya untuk anda. Aplikasi ini 99% lebih cepat dan mampu menjimatkan lebih daripada 70% jangka hayat baterinya. Selain itu, anda juga boleh mendengar muzik  terus dari Deezer, Last.FM, Spotify serta SoundCloud.

Muat Turun

Windows Phone


Maxeon Solar Technologies Memfailkan Tindakan Paten Terhadap Canadian Solar di Jepun

SINGAPURA, 30 September 2020 /PRNewswire/ — Maxeon Solar Technologies, Ltd. (NASDAQ: MAXN), peneraju global dalam inovasi solar, hari ini mengumumkan bahawa pihaknya telah mengemukakan tuntutan pelanggaran hak paten terhadap Canadian Solar Japan K.K., di Mahkamah Daerah Tokyo, Jepun.

Pengajuan tuntutan tersebut menuduh Canadian Solar Japan telah melanggar Paten Jepun Maxeon No. JP6642841B2 (“Shingled Solar Cell Module”) untuk teknologi panel sel solar bumbung proprietari dan asas yang digunakan untuk menyusun panel solar yang direka bentuk, dibuat dan dijual oleh Maxeon dengan jenama ‘SunPower Performance’. Canadian Solar Japan adalah anak syarikat milik penuh Canadian Solar Inc., yang beribu pejabat di Kanada dengan kemudahan operasi dan pengeluaran di China dan Asia Tenggara.

Panel sel solar bumbung biasanya dihasilkan dengan memisahkan sel suria menjadi jalur sel suria yang lebih kecil dan kemudian menghubungkan jalur sel suria yang dihasilkan dalam susunan berlapis-lapis yang sangat banyak. Hasilnya adalah panel kuasa yang lebih tinggi, kecekapan yang lebih tinggi, dengan kebolehpercayaan yang ditingkatkan dan ketahanan yang lebih baik berbanding panel konvensional.

Proses seni bina dan pembuatan panel Performance dipelopori oleh syarikat permulaan yang berpangkalan di Silicon Valley, Cogenra Solar yang kemudiannya diambil alih oleh SunPower Corporation pada tahun 2015. Dalam kitaran Maxeon Solar Technologies berikutnya, Maxeon mengekalkan penggunaan jenama SunPower dalam lebih daripada 100 pasaran yang menggunakan perkhidmatannya. Maxeon menghasilkan panel solar SunPower Performance di China bertempat di Huansheng Photovoltaic (Jiangsu) Co., Ltd., dengan usaha sama syarikat Tianjin Zhonghuan Semiconductor Co., Ltd. Dengan lebih dari 3 gigawatt yang digunakan di lebih daripada 60 buah negara hingga kini, panel Performance adalah teknologi panel sel solar yang paling banyak digunakan dalam industri.

“Kami telah membina perniagaan kami dengan asas selama 35 tahun sebagai perintis inovasi solar. Harta intelektual di sebalik teknologi sel solar bumbung kami telah dibangunkan oleh pasukan reka bentuk dan kejuruteraan berbakat kami dan merupakan hasil pelaburan yang besar,” kata Jeff Waters, Ketua Pegawai Eksekutif Maxeon Solar Technologies. “Teknologi Performance yang dihasilkan mengungguli panel konvensional dalam kecekapan, daya, kebolehpercayaan dan estetika.”

Inovasi di sebalik panel Performance dilindungi oleh portfolio antarabangsa dengan lebih daripada 150 paten dan aplikasi paten yang merangkumi reka bentuk sel solar dan panel bumbung, serta alat dan proses pembuatan utama.

“Kami merasakan pentingnya menegakkan hak harta intelek kami dan melihat harta intelek kami sebagai aset perniagaan utama,” tambah Lindsey Wiedmann, Ketua Pegawai Undang-Undang Maxeon. “Portfolio paten Maxeon, yang kini merangkumi lebih dari 900 paten, membantu melindungi banyak kemajuan teknikal yang telah kami buat selama bertahun-tahun yang telah membawa kami kepada kedudukan yang menonjol dalam industri solar,” lanjut Wiedmann. “Kita mesti melindungi aset-aset berharga ini dengan bersungguh-sungguh dan tindakan terhadap Canadian Solar ini adalah langkah yang perlu untuk mencegah penggunaan harta intelek kami secara tidak sah.  Penghormatan terhadap hak harta intelek adalah sangat penting untuk memberi insentif kepada inovasi dan perkembangan industri solar yang teratur.

Tentang Maxeon Solar TechnologiesMaxeon Solar Technologies (NASDAQ: MAXN) sedang (Memperkasakan Perubahan Positif) Powering Positive Change™. Beribu pejabat di Singapura, Maxeon mereka bentuk dan menjual panel solar jenama SunPower® di lebih daripada 100 buah negara dan merupakan peneraju inovasi solar dengan akses kepada lebih daripada 900 paten dan dua barisan produk panel solar terbaik dalam kelasnya. Dengan operasi di Afrika, Asia, Oceania, Eropah dan Mexico, produk Maxeon merangkumi pasaran loji tenaga solar dan atap global melalui rangkaian dengan lebih daripada 1,100 rakan kongsi dan pengedar yang dipercayai. Sebagai perintis dalam pembuatan solar yang lestari, Maxeon memanfaatkan sejarah 35 tahun dalam industri solar dan menerima banyak anugerah untuk teknologinya.

Pernyataan Berpandangan Hadapan Siaran akhbar ini mengandungi pernyataan berpandangan hadapan dalam pengertian Akta Pembaharuan Litigasi Sekuriti Swasta tahun 1995, termasuk, tetapi tidak terhad kepada, pernyataan tentang perancangan masa depan dan bidang tumpuan kami, kedudukan kami dan rancangan perniagaan untuk kejayaan masa depan serta kedudukan kami untuk menegakkan hak paten. Pernyataan berpandangan hadapan ini berdasarkan pada andaian, jangkaan dan kepercayaan masa kini dan melibatkan risiko dan ketidakpastian yang boleh menyebabkan hasil, prestasi atau pencapaian berbeza secara material daripada yang dinyatakan atau tersirat dalam pernyataan berpandangan hadapan ini. Perbincangan terperinci tentang faktor-faktor ini dan risiko lain yang mempengaruhi perniagaan kami termasuk dalam pemfailan yang kami buat dengan Suruhanjaya Sekuriti dan Bursa (SEC) dari semasa ke semasa, termasuk laporan terbaru kami mengenai Borang 20-F, seperti yang dipinda, terutama di bawah tajuk “Faktor Risiko.” Salinan fail ini boleh didapati dalam talian dari SEC atau di bahagian Pemfailan SEC di laman web Perhubungan Pelabur kami di www.maxeon.com/investor-relations. Semua pernyataan berpandangan hadapan dalam siaran akhbar ini adalah berdasarkan maklumat yang ada pada masa ini dan kami tidak berkewajipan untuk mengemas kini pernyataan berpandangan hadapan ini berdasarkan maklumat baharu atau peristiwa masa depan.

© 2020 Maxeon Solar Technologies, Ltd. Hak Cipta Terpelihara. MAXEON adalah tanda dagangan berdaftar bagi Maxeon Solar Technologies, Ltd. Sila layari maxeon.com/trademarks untuk maklumat lanjut.

Logo – https://ering.com.my/wp-content/uploads/2020/09/maxeon-solar-technologies-memfailkan-tindakan-paten-terhadap-canadian-solar-di-jepun.jpg

Keywords: Alternative Energies Computer/Electronics Environmental Products & Services Utilities Attorney/Lawsuit Investigation

Source: PRNEWSWIRE


Adapdix melantik John Genovesi sebagai Ketua Pegawai Operasi bagi memperluas pertumbuhan sektor dan menyokong permintaan pelanggan yang semakin meningkat

PLEASANTON, Calif., 25 Jun 2021  /PRNewswire/ — Adapdix, peneraju industri dalam perisian perusahaan mudah suai, platform optimum pinggir yang menyampaikan AI generasi seterusnya, berasa teruja mengalu-alukan pelantikan John Genovesi sebagai Ketua Pegawai Operasi (COO) untuk membantu memperluas pertumbuhan sektor dan menyokong permintaan pelanggan yang semakin meningkat. Di Adapdix, beliau menyertai pasukan kepemimpinan bertaraf dunia dan akan melapor kepada Ketua Pegawai Eksekutif, Anthony Hill secara langsung.

Genovesi sebelum ini bekerja di Rockwell Automation dan memegang pelbagai jawatan pengurusan kanan sejak berpindah ke syarikat tersebut daripada Siemens pada tahun 1989. Terkini, beliau memegang jawatan Naib Presiden Kanan, Perisian dan Akaun Perusahaan serta bertanggungjawab terhadap strategi perisian dan perkongsian strategik Rockwell Automation. Sebelum menyandang jawatan tersebut, beliau mengetuai Perniagaan Proses dan Perisian Perusahaan dan telah meningkatkan hasil dan pendapatan syarikat serta mengubah prestasi perniagaan secara signifikan. Genovesi menyertai Adapdix dengan rekod prestasi yang terbukti dalam kepimpinan perisian perusahaan perindustrian dan telah bekerjasama dengan syarikat Fortune 500 dalam merealisasikan matlamat transformasi digital mereka. Genovesi akan memainkan peranan penting dalam pelan penerimagunaan global dan perkembangan pesat Adapdix melalui kepimpinan dalaman syarikat dan membina hubungan luar bersama rakan kongsi strategik.

Adapdix baru-baru ini mengumumkan EdgeOps DataMesh™ iaitu produk pertama platform perisian AI mudah suai EdgeOps™ generasi seterusnya yang mengatasi halangan biasa dalam pengurusan data operasi masa nyata. Dengan melaksanakan pengingesan data, prapemprosesan dan pentakbiran canggih dalam rangka masa milisaat, platform ini membolehkan kawalan analisis masa nyata untuk meningkatkan kecekapan operasi dan mengurangkan masa henti aset bernilai tinggi. Perisian ini telah digunakan oleh pelbagai pelanggan Fortune 500 termasuk beberapa pengeluar semikonduktor terkemuka untuk meningkatkan prestasi pembuatan mereka.

Anthony Hill, Ketua Pegawai Eksekutif Adapdix berkata, “John ialah seorang veteran industri dengan pengalaman pengurusan kanan selama bertahun-tahun dalam memimpin pasukan silang fungsi yang besar untuk menyampaikan penyelesaian analitik dan IoT industri. Saya gembira kerana beliau telah membuat keputusan untuk menyertai Adapdix dan beliau akan memainkan peranan penting dalam menggerakkan syarikat dan produk kami ke tahap seterusnya.”

Genovesi berkelulusan Ijazah Sarjana MBA dari Weatherhead School of Management di Case Western Reserve University dan Ijazah Sarjana Muda Sains dalam Kejuruteraan Elektrik dari Youngstown State University. Beliau menyertai pasukan Adapdix yang terdiri daripada kakitangan pengurusan kanan berpengalaman daripada syarikat-syarikat terkemuka dalam industri seperti Amazon, Foxconn, GE Digital dan Hitachi Vantara.

Tentang Adapdix

Adapdix menyediakan platform perisian yang inovatif untuk perusahaan yang mengoptimumkan Kecerdasan Buatan (AI) dan pembelajaran mesin (ML) di pinggir. Platform EdgeOps berpusatkan pelanggan milik syarikat ini meningkatkan masa hidup peralatan, mengurangkan rantaian bekalan dan kos logistik serta meningkatkan produktiviti pekerja jarak jauh. Diasaskan pada tahun 2015, Adapdix beribu pejabat di Pleasanton, California – lihat www.adapdix.com.

Keywords:  Computer Software Computer/Electronics Personnel announcements Data Analytics

Source: PRNEWSWIRE


Digi Meraikan 3 Juta Pengguna Aktif Aplikasi MyDigi  – Tawar Telefon Pintar Untuk Direbut!

Digi Telecommunications Sdn Bhd (Digi) telah berjaya mencipta satu lagi kejayaan apabila Aplikasi MyDigi kini mencapai 3 juta pengguna aktif sejak ia dilancarkan pada bulan Oktober tahun lalu.

Bagi meraikan kejayaan ini, Digi ingin memberi penghargaan kepada semua pengguna dengan menawarkan dua unit telefon pintar, Oppo Lamborghini edisi terhad kepada DUA ORANG PEMBELI TERATAS dalam Aplikasi MyDigi.

Tempoh promosi bermula HARI INI – 30 April 2019. Bagi melayakkan anda mendapat hadiah ditawarkan, anda hanya perlu berbelanja sekurang-kurangnya RM3 atas ganjaran atau tawaran terlaris – RM3 untuk 3GB / 1 hari pas.

Sekadar makluman, Aplikasi MyDigi kini telah dipertingkatkan denga ciri-ciri lebih baik dalam meningkatkan pengalaman pengguna. Penambahbaikan ini bertujuan memenuhi keperluan pengguna sekaligus memberikan mereka perlindungan yang lebih baik. Maklumat lanjut layari SINI.


Bursa Saham Arab Saudi (Tadawul) Mengumumkan Transformasinya menjadi Sebuah Syarikat Pemegangan (Saudi Tadawul Group) Sebagai Persediaan untuk IPO

RIYADH, Arab Saudi, 8 April 2021 /PRNewswire/ —

Bursa Saham Arab Saudi (Tadawul), hari ini mengumumkan transformasinya menjadi struktur kumpulan pemegangan dan mengukuhkan keupayaannya dalam inovasi teknologi dengan melancarkan sebuah syarikat penyelesaian teknologi gunaan khusus, Wamid.  Transformasi ini menandakan satu fasa baharu dalam sejarah Kumpulan tersebut dan memberi isyarat tentang kesediaannya untuk IPO pada tahun 2021.

Tadawul mengumumkan pelancaran sebuah syarikat pemegangan, Saudi Tadawul Group yang akan menjadi syarikat induk dengan satu portfolio yang terdiri daripada empat anak syarikat: Bursa Arab Saudi, sebuah perniagaan bursa saham khusus (sebelum ini dikenali sebagai Syarikat Bursa Saham Arab Saudi – Tadawul), Syarikat Pusat Penjelasan Sekuriti (Muqassa), Syarikat Pusat Depositori Sekuriti (Edaa) dan Wamid – sebuah perniagaan perkhidmatan teknologi gunaan inovatif baharu yang memberi tumpuan kepada penyediaan inovasi dan teknologi permulaan dalam ekonomi Arab Saudi melalui inovasi yang pragmatik.

Pelancaran Wamid akan menambah keutuhan dan kepelbagaian Saudi Tadawul Group serta tawaran daripada anak syarikatnya, mengukuhkan infrastruktur pasaran melalui penyelesaian inovatif dan merebut peluang pengembangan melalui pelaburan yang disasarkan dalam pelbagai sektor dan industri. Ia akan meningkatkan daya tarikan pasaran modal Arab Saudi dalam kalangan para pelabur global dan mengukuhkan kedudukannya sebagai bursa pilihan bagi para pengeluar.

Kumpulan ini akan mendapat manfaat daripada integrasi dan sinergi antara anak syarikatnya dan memastikan operasi antara kumpulan yang cekap di seluruh organisasi. Kebebasan beroperasi oleh setiap anak syarikat akan mewujudkan persekitaran yang tangkas yang menyokong tindak balas pantas terhadap trend pasaran tempatan dan global yang sentiasa berkembang. Ia juga akan memudahkan pengenalan perkhidmatan terbaik kepada semua peserta pasaran, kepelbagaian peluang pelaburan dan pembangunan berterusan pasaran modal Arab Saudi, infrastruktur serta penawaran ahlinya.

Untuk memimpin struktur Kumpulan ini, Sarah Al-Suhaimi yang kini memegang jawatan sebagai Pengerusi Lembaga Pengarah Tadawul akan dilantik menjadi Pengerusi Saudi Tadawul Group, manakala Ir. Khalid Al-Hussan akan menjadi Ketua Pegawai Eksekutif Kumpulan.

Mohammed Al-Rumaih yang mempunyai pengalaman lebih 17 tahun dalam sektor kewangan telah dilantik sebagai Ketua Pegawai Eksekutif (Bursa Arab Saudi). Sebelum ini, Al-Rumaih telah memegang pelbagai jawatan pentadbiran dan kepemimpinan di Tadawul serta menyelia pembangunan beberapa buah instrumen kewangan, penyenaraian dan inisiatif pemasaran utama.

Seterusnya, Mohammed Al-Nory telah dilantik sebagai Ketua Pegawai Eksekutif (Wamid). Al-Nouri membawa pengalaman selama 16 tahun dalam perbankan komersial dan pelaburan dengan pengetahuan yang luas dalam kewangan korporat, pembangunan perniagaan dan produk Pasaran Modal.

Semasa persidangan media yang berlangsung secara maya pada hari ini, Sarah Al-Suhaimi, Pengerusi Saudi Tadawul Group berkata: “Transformasi kepada struktur baharu di bawah Saudi Tadawul Group ini akan menyokong pertumbuhan berterusan pasaran modal Arab Saudi dan mengukuhkan kedudukannya sebagai peneraju pasaran global dan pasaran modal canggih.”

“Ini merupakan pencapaian yang signifikan dalam perjalanan kami untuk mengubah ekonomi Arab Saudi. Pembaharuan pasaran modal yang komprehensif bukan sahaja bijak tetapi penting dalam memastikan pertumbuhan ekonomi yang lebih tinggi dan mencapai matlamat negara bagi memastikan kejayaan Wawasan 2030 Arab Saudi serta sejajar dengan strategi Dana Pelaburan Awam (PIF),” tambah Al-Suhaimi.

Ir. Khalid Al-Hussan, Ketua Pegawai Eksekutif Saudi Tadawul Group mengulas: “Struktur baharu ini akan membolehkan kami menyampaikan perkhidmatan yang berkualiti tinggi di seluruh barisan perniagaan kami, meningkatkan daya saing dan menyelaraskan pasaran modal kami dengan pertumbuhan pesat Pasaran Baru Muncul. Saya yakin bahawa Saudi Tadawul Group dan anak syarikatnya akan mencorakkan pembangunan pasaran modal seterusnya di Arab Saudi dan berfungsi sebagai perantara yang menghubungkan pelabur global dengan ekonomi serantau. Transformasi ini menyediakan suatu platform yang kukuh untuk pelancaran IPO Saudi Tadawul Group.”

Al-Hussan menyambung: “Transformasi kepada sebuah kumpulan syarikat merupakan sebahagian daripada program pembangunan berterusan. Program pembangunan ini memberi tumpuan kepada meningkatkan pasaran modal, menarik pelaburan asing dan mempelbagaikan ekonomi sambil menyokong pengeluar dan pelabur untuk mencapai hasrat mereka serta menyediakan mereka dengan akses kepada peluang pelaburan yang menarik yang dianggap sebagai modal kewangan masa hadapan untuk rantau ini.”

Keywords: Banking/Financial Service Computer/Electronics Accounting news, issues Financial Technology

Source: PRNEWSWIRE


Menangi Baucar Perjalanan Bernilai RM5,000 Dengan Menyertai Pertandingan Fotografi ‘#SeeMalaysiawithvivo’

Sebagai sebahagian daripada usaha mempromosikan destinasi pelancongan di negara ini dengan prestasi kamera siri vivo V7, vivo Malaysia telah melancarkan pertandingan fotografi atas talian #SeeMalaysiawithvivo yang bermula dari 1 Januari hingga 31 Januari 2018 nanti.

Pertandingan ini terbuka untuk semua warganegara Malaysia yang memiliki telefon pintar berjenama vivo tanpa sebarang kos ataupun yuran penyertaan. Apa yang perlu anda lakukan adalah mengambil gambar dengan pelbagai tema menarik di negara ini seperti tempat, perayaan, makanan dan sebagainya.

Gambar yang telah diambil menggunakan telefon pintar vivo boleh dikongsikan ke laman Facebook khas dengan meletakkan tanda pagar #SeeMalaysiawithvivo dan #vivoxPhotography. Hadiah utama yang ditawarkan merupakan 1x baucar perjalanan bernilai RM5000, manakala pemenang di tempat kedua pula akan menerima seunit vivo V7. 10 orang pemenang hadiah saguhati pula akan menerima Fast Charge Power Bank setiap seorang.

Maklumat serta terma dan syarat pertandingan : https://bit.ly/2CjI3aT

Laman Facebook pertandingan : https://bit.ly/2CpF5md